text:
Aruba tin su retonan riba tereno social. POR tin e gran placer di introduci un candidato fuerte y cu amplio experiencia pa cu esaki. Marinus ‘Rien’ Hurkmans a nace 57 aña pas na Hulanda. Su famia semper tabata activo den partido PvdA na Den Bosch y for di chikito Rien semper tabatin interes den mundo politico. Na 1988 ela caba su estudio Psychische Sociale Hulpverlening na Hogeschool Den Bosch. Na Hulanda, Rien tabata constantemente envolvi como voluntario na instancianan cu ta duna asistencia social manera Vluchtelingenwerk y SOS Telefonische Hulpdienst.
Rien tin un trayectoria di 33 aña den sector social. Te dia di awe, su pasion a keda pa pone su conocemento y abilidadnan na servicio di esnan cu un of otro motibo no por yuda nan mes. Na 2001, ela establece su mes hunto cu su casa na Aruba definitivamente y a cuminsa traha como ‘gezinsbegeleider’ na Departamento di Asuntonan Social. Den capacidad aki e tabata traha directamente cu famianan di muchanan cu a wordo manda pa Casa Cuna of Imeldahof, pa drecha e situacion den e hogar y asina percura pa e muchanan por bin bek cas den un ambiente sigur.
Na 2004, Rien a wordo puntra pa dirigi Cas pa Hubentud. Den un periodo cortico ela logra cambia henter e maneho eyden na uno cu miho trato y preparacion pa e habitantenan hobennan di e institucion. For di eynan ela sigui pa bira e prome director interino di Centro Orthopedagogico, bayendo bek despues pa Departamento di Asuntonan Social na unda ela traha un biaha mas den ‘gezinsbegeleiding’, pa yega finalmente den e team di trahadornan social di e departamento na 2010.
Mas cu claro, Rien Hurkmans sa kico ta come y bebe pa loke ta asuntonan social y e aña aki su decision a cay pa hiba su conocemento y experticio den e arena politico via e plataforma politicoo di POR, E Forsa Nobo. Tur loke ela mira y experiencia a trece na siguiente puntonan di salida. Segun Rien, tin tres problema cardinal cu clientenan di Sociale Zaken ta lucha cune. Na prome luga, tin un escases grandi na viviendanan social. FCCA no a tene su mes na su core business, esta traha viviendanan pa e clase trahador. Segun Rien mester bin un cambio na esaki pa asina percura pa un parti grandi y importante di nos poblacion tambe yega nan nan propio cas.
Na di dos lugar nos grandinan tin cu warda mucho tempo pa haya un lugar den cas di anciano. Na momento aki tin un lista di espera di mas cu 200 hende. Rien Hurkmans kier mira mas espacio den presupuesto di gobierno pa mas cas di anciano, aanleunwoning y subsidio pa asistencia na cas.
E di tres problema cardinal ta cu un gran cantidad di hende no tin suficiente entrada pa cumpli cu necesidadnan basico. Esaki ta inclui famianan cu a lo menos ta haya salario minimo. Mas y mas famianan mester depende di asistencia di instancianan caritativo pa por pone algo di come riba mesa. Como trahador social, Rien ta atende mas y mas casona severo na unda personanan no por paga pa cuminda, awa of coriente y ta haya nan mes pidiendo pa asistencia immediato. Rien tambe ta mira cu compara cu antes na unda criminalnan tabata sali for di famianan y barionan vulnerabel, mas y mas ta biniendo for di clase media cu awendia tin dificultad di ‘keep up’ den sociedad.
Rien Hurkmans ta haya cu e gobierno aki y e proximo gobierno tin cu reconoce cu pa 60 pa 70 porciento di Aruba su clase trahador e entrada di cada luna no ta yega. A yega momento pa cuminsa traha riba un proceso cu e meta di no solamente hisa onderstand y salarionan minimo na un manera structural, pero tambe mara e hisamento di sumanan aki pa ley na inflacion. Asina pueblo semper sa riba kico nan por spera y gobierno ta evita cu ta haci politica cu entradanan minimo den nos pais. Dunadornan di trabou cu no kier warda riba cambio di ley y ta hisa nan salarionan minimo riba nan propio iniciativa mester haya incentivonan fiscal. Rien Hurkmans tambe kier mira un sistema mas transparente y eficaz na unda un peticion pa bijstand por wordo atendi mas lihe, sin cu mester warda lunanan largo pa motibo di burocracia.
Fuera di esaki, Rien Hurkmans ta haya cu personan cu ta biba cu un handicap mester haya mas auyo da por biba un bida digno. Na momento aki esnan cu ta haya asistencia financiero ta haya e suma mensual di 950 florin, cual ta mucho tiki pa cualkier persona por biba riba dje. Pa loke ta instancianan caritativo cu den hopi caso ta e uniconan cu ta yuda cierto gruponan vulnerabel den nos sociedad, mester bin un sistema den cual nan ta haya asistencia financiero na un manera structural y na midi. Aki no tin luga pa hunga politica cu e placa cu nan mester haya.
Hecho ta cu e parti financiero ta djis un banda di medaya. Rien Hurkmans ta constata cu famianan tambe mester di asistencia den forma di coaching y conscientisacion. Aunke cu nos ta biba den 2017, emancipacion na Aruba ainda tin un cmainda largo pa bay. Ainda ta mira hopi situacionnan familiar na unda e homber di cas no ta tuma su responsabilidad como casa y tata manera mester. Ademas, ta mira hopi caso den cual parehanan cu no ta cla financieramente of emocionalmente ta lanta un famia. Asina muchanan ta nace y ta wordo lanta den hogarnan cu un ambiente no optimal, cu tur su consecuencianan. Rien Hurkmans ta kere den promove emancipacion ya caba na scol, pa asina promove un cambio den nos cultura den cual e rolnan di mayornan ta mas igual y muchanan por lanta den un hogar mas solido.
Aruba su retonan riba tereno social no ta nada facil. Pero cu Rien Hurkmans den team di E Forsa Nobo, Aruba sigur POR!


c: text/html

text:
Willemstad, Korsou: Djamars 12 di òktober 2021 alrededor di 09.51’or, Sentral di Polis a haña informashon di un habitante ku e la tende zonido i dalmentu di porta di outo den e área di Tera Kòrá i a nota ku tin un vehíkulo para mei mei di kaminda.
Mesora a dirigí unidat polisial na e sitio kaminda nan a haña un SUV ku un persona di sekso maskulino aden i e tabatin herida di bala.
Personal di ambulans ku a presentá na e sitio no por a hasi nada mas pa e víktima i alrededor di 11.40’or dòkter di polis a konstatá morto di e hòmber Ramon E. Melendez Requena, nasé na Kòrsou, 21 yanüari 1992.
Riba òrdu di fiskal di Ministerio Públiko a konfiská e kurpa sin bida. Investigashon den e kaso aki ta kontinuá.

robotstxt: allowed

filter: keep


text:
ORANJESTAD (AAN): Un otro caso di atraco a keda registra e siman aki.
Tabata Diaranson pa mas o menos 12:25 pm central di polis ta worde notifica cu un atraco a tuma lugar riba Brazil Food Center.
Inmediatamente Central di Polis a pone e unidad di Polis di San Nicolas cuminza mobiliza den e area cu ta keda riba e caminda di Caya Bernadina Growell (Misa di Brasil bay pariba), un poco mas pariba cu Centro di Bario Brazil.
Na yegada di e prome patruya, a bin topa cu e victimanan ainda spanta. Toch nan a coopera y di e forma ey e doñonan di e supermarket a indica cu ta trata di dos hende homber jong cu a caba di tira e atraco. Tur dos tabata tin arma di candela den nan poder.
Un di e sospechosonan tin color di cuero bruin cla, y tabata tin camisa shinishi bisti, y jeans preto. Na su cabez e tabatin un muts preto.
E di dos sospechoso tabatin camisa shinishi tambe pero cu jeans blauw bisti. Na cabez e tin un muts blauw scur. Tur dos ta papia bon papiamento.
Cu e arma den man, nan a menaza gerencia y a obliga e cashier di entrega placa, cu segun nan calculo ta banda di 1.000 Florin.
Despues di esey, nan a rek un careda sali di e negoshi, y a cuminza core bay pariba riba e caminda cu ta sigui pa sea Rooi Master, Palisiaweg, of e areanan di Rooi Congo.
Recherchenan a cuminza core den areanan unda nan sa cu tin anti-socialnan ta biba y cu ta capaz di haci e tipo di cosnan aki.
A pidi presencia di Atraco Team, y como cu lo tin varios vingerprint, a pidi pa oficialnan forensico di BFTO yega na e lugar tambe.
Vocero di Polis Liliana Rasmijn, despues a confirma na DIARIO cu un rato despues na altura di Weg Rooi Congo a logra pone man riba e dos atracadornan.
Polis a pone nan man mesora den boei, y a ser presenta dilanti Fiscal Auxiliar, kende mesora a duna ordo pa nan keda encarcela.


text:
Sports
Home Sports
Jewell Illidge, Nishon Dunlock, Dudi Perez, Rasheed Lowe, Zahyon Klabér y Micheal Noel a...
Diasabra ultimo a tuma luga e di 8 Aruba Caribbean Cargo Taekwondo Cup na Centro di Bario Brazil cu participacion di e siguiente scolnan di...
Malta Balashi a batisa uniform nobo di Rockets Organization
ORANJESTAD, Aruba: E team di baseball Rockets Organization a batisa nan uniform nobo y a haci esaki conhuntamente cu nan sponsor di hopi aña...
Dr. Guaicaipuro Jimenez presidente di ARTBO a dispidi di e atletanan cu a biaha...
Dialuna mainta e 3 rumannan Klabér a biaha pa Las Vegas pa participa na e President’s Cup cu ta un campeonato G2. Jourdé Klabér a...
Brazil Taekwondo Stichting a sali Best Team na e di 8 Aruba Caribbean Cargo...
Diasabra a tuma luga e di 8 Aruba Caribbean Cargo Taekwondo Cup organisa pa Brazil Taekwondo Stichting cu participacion di 5 scol di Taekwondo y...
San Nicolas Taekwondo Center ta cla pa e di 8 Aruba Caribbean Cargo Taekwondo...
Master Eric Barry di San Nicolas Taekwondo Center hunto cu su coach Shaul Illidge a prepara nan team pa e di 8 Aruba Caribbean...
Brazil Taekwondo Stichting su team ta cla pa e di 8 Aruba Caribbean Cargo...
Diasabra awor dia 30 di September ta tuma luga e di 8 Aruba Caribbean Cargo Taekwondo Cup na Centro di Bario Brazil y e...
Brazil Taekwondo Stichting su team ta cla pa Las Vegas.
Brazil Taekwondo Stichting su team a dale duro den fin di siman na Grape Field. Awor nan ta preparando pa e President’s Cup cu ta...
Chiara Petrocchi lo ta abanderado pa Delegacion Arubano Aruba lo competi cu 11 atleta...
ORANJESTAD, Aruba: Comite Olimpico Aruba a tene un ceremonia di despedida pe delegacion Arubano cu lo ta representando e isla na e di 2...
Aruba Bank contento di por aporta na Feria Internacional Interpaso 2017
ORANJESTAD, Aruba: Den fin di siman a tuma luga e di 32 aniversario di e competencia di Feria Internacional Interpaso 2017. Hopi hende a...
Minister di Salud Publico, Cuido di Nos Grandinan y Deporte, Dr. Carlos “Alex” Schwengle...
ORANJESTAD, Aruba: Minister di Salud Publico, Cuido di Nos Grandinan y Deporte, Dr. Carlos “Alex” Schwengle a topa cu e Asociacion di Volleyball Aruba...


text:
Barranquilla2018News
Ultimo competencia individual na Cali
Elias Halabi y Jonathan Bremo ultimo nan pa mira accion
Awe mainta trempan e ultimo competencia nan di Bowling Individual a tuma lugar na Cali.
Elias Halabi hunto cu Jonathan Bremo a mira acion den un evento aki. E Colombiano Oscar Rodriguez a logra di gana Oro akinan cu un promedio di 241 pin.
Awe tardi e eventonan di Doubles lo cuminsa caminda cu Aruba lo tin 3 team di damas.
Pa awetardi ora e doubles inicia, tur wowo lo ta riba e duo di Aruba, Kamilah Dammers y Thashaina Seraus. Despues cu Thashaina a logra oro riba e prome dia di evento y Kamilah a keda na di cinco lugar. Sigur nan ta e duo pa tene na bista.


text:
WILLEMSTAD – Durante e último dos aña e aktividatnan komersial entre Kòrsou i Venezuela inkluyendo refinashon di petroli a bai atras ku mas di 50 porshentu. E volúmen komersial a baha di 2.2 milyard florin na 2015 pa algu ménos ku un milyard florin na 2017. Esaki ta sin konta e efektonan di e embargo komersial ku presidente venezolano Nicolas Maduro a imponé riba Aruba, Boneiru i Kòrsou dia 5 di yanüari último i ku ketu bai ta vigente.
Outor José Manuel Dias
Asina ta sali na kla for di un rapòrt ku minister Steven Martina di Desaroyo Ekonómiko a laga traha riba e impakto ku e situashon na Venezuela tin riba nos ekonomia. “Si e produkshon abou di refineria Isla mester perdurá, esaki lo tin un impakto negativo di alrededor di 500 mion florin riba e Produkto Interno Brutu (GDP) di Kòrsou”, Matina a duna di konosé. Te ku algun siman atras refineria Isla tabata drai apénas riba 30 porshentu di su kapasidat di produkshon.
Stòk pa tres luna
Entretantu e planta Crude Distiller 3 (CD-3) ta bèk den operashon i por produsí sufisiente kombustibel pa mantené un stòk pa tres luna. “E produkshon sinembargo no ta surpasá 60 porshentu i ta keda delikado pa motibu ku e planta di Curacao Refinery Utilities (CRU) no ta entregando sufisiente vapor”, Henny Cornelia bosero di Refineria Isla ta alertá.
Curaçao Ports Authority (CPA) i Kompania di Tou Kòrsou (KTK) ta e empresanan ku mas ta keda afektá direktamente pa e produkshon abou di refineria Isla. Den un situashon normal e impakto di Refineria Isla riba nos ekonomia ta entre 16 pa 20 porshentu.
Suministro di krudo
Te ku aworakí e embargo venezolano no ta afektá suministro di krudo pero e senario aki por kambia mirando e kambio di posishon di gobièrnu venezolano. Promé minister Eugene Rhuggenaath ta konfirmá ku e motibu real di e embargo venezolano ta e sanshonnan di Union Europeo i no e problema di kontrabanda di oro manera inisialmente a bini dilanti. “Aworakí Venezuela ta bisa ku tanten tin sanshon nan ta mantené frontera será”, Rhuggenaath ta bisa.
Plan di kontingensia
Entretantu gobièrnu di Kòrsou a instruí Curoil i Refineria di Kòrsou (RdK) pa traha riba un plan di kontingensia den kaso ku refineria Isla stòp di entregá kombustibel. E plan ta enserá ku Curoil ta kuminsá hasi trámitenan pa kumpra kombustibel riba merkado internashonal i ta sòru pa tin sufisiente reserva. Curoil lo hasi uso di un asina yamá ‘floating storage’ i tambe di sierto tankinan riba tereno di refineria pa almasená e reservanan di kombustibel.
Ta gobièrnu su intenshon pa ni maske Venezuela stòp di entregá krudo na refineria Isla, pa mantené e refineria den operashon usando krudo di otro fuente. Pero pa esaki por kristalisá no solamente PDVSA mester duna su koperashon pero tambe mester buska un operador ku ta dispuesto pa ópera e refineria den un periodo transitorio te ku 2019. Promé minister Rhuggenaath ta konfirmá ku a hasi petishon na Shell pa yuda buska un partner stratégiko pa operá refineria Refineria tantu pa largu plaso komo pa e periodo transitorio denominá komo ‘early step in’.


text:
Diasabra atardi den CD Guillermo Trinidad tabata tin continuacion di campeonato di AVB ora cu Sv Britannia Total Finance a enfrenta e speransa berdenan di Savaneta esta La Fama. Nos por a tuma nota cu La Fama a presenta cu un team relativamente jong pa enfrenta Sv Britannia Total Finance. Di otro banda Sv Britannia Total Finance si a presenta practicamente cu ful su equipo faltando Luis “Coco” Estrada, Danny Mozo, Sebastian Montoya Cano y Theric Ruiz. E wega a cuminsa basta bon balansa pero no a tarda mucho cu Sv Britannia Total Finance a cuminsa domina e wega y tabata hopi peligroso dilanti e gol di La Fama pero sin cu e muchanan di Paradera/Piedra Plat por a score. Di e forma aki tambe halftime a bai aden lamoenchi lamoenchi. Den di dos tempo Sv Britannia Total Finance a sigi cu su dominio di wega y La Fama defendiendo cu alma y cuerpo.Pero tabata Renier Paraez den area chika ta kita dos hungador for di su curpa y ta fusila e keeper di La Fama pa pone su equipo ariba meresidamente 1-0. Na di 65 minut di
wega por a ripara cu La Fama su gasoline a cuminsa caba y e dominio di Sv Britannia tabata mucho mas vesibel. Ta na di 75 minut di wega cu ta Marvin Hous cu cabesaso entiligente ta manda su equipo 2-0 ariba y ta caba cu tur speransa di La Fama Garcia Contractor. Faltando un minut pa wega caba ta George Tromp di La Fama cu diripiente ta hañe su so dilanti e portero di Sv Britannia Total Finance Adrian pero ta Miguel Gutierrez cu ta hinca pia y trese salbacion pa Sv Britannia. Asina tambe e wega ta bin caba cu score di 2-0 cua
l tabata un victoria meresi pa Sv Britannia. Cu e resultado aki Sv Britannia ta mentene e status di invicto cu 15 Punto 5 wega hunga. Un pabien na e hungadornan, staf y fanatica di Sv Britannia Total Finance cu otro victoria y tambe na La Fama cu a lucha duro cu un equipo hoben.
Division Honor
Britannia ta gana La Fama 2-0
Diasabra atardi den CD Guillermo Trinidad tabata tin continuacion di campeonato di AVB ora cu Sv Britannia Total Finance a enfrenta e speransa berdenan di Savaneta esta La Fama. Nos por a tuma nota cu La Fama a presenta cu un team relativamente jong pa enfrenta Sv Britannia Total Finance. Di otro banda Sv Britannia Total Finance si a presenta practicamente cu ful su equipo faltando Luis “Coco” Estrada, Danny Mozo, Sebastian Montoya Cano y Theric Ruiz. E wega a cuminsa basta bon balansa pero no a tarda mucho cu Sv Britannia Total Finance a cuminsa domina e wega y tabata hopi peligroso dilanti e gol di La Fama pero sin cu e muchanan di Paradera/Piedra Plat por a score. Di e forma aki tambe halftime a bai aden lamoenchi lamoenchi. Den di dos tempo Sv Britannia Total Finance a sigi cu su dominio di wega y La Fama defendiendo cu alma y cuerpo.Pero tabata Renier Paraez den area chika ta kita dos hungador for di su curpa y ta fusila e keeper di La Fama pa pone su equipo ariba meresidamente 1-0. Na di 65 minut di
More in Division Honor
-
Siman 3 a defini e tabla di clasificacion di torneo AVB, nos tin un lider absoluto.
Un fin di siman cu a brinda nos varios weganan sumamente interesante y atractivo...
-
Resumen siman 2 torneo AVB 2021
E siman dos di e torneo AVB a regala nos weganan cu hopi gol...
-
Resumen siman 1 torneo AVB 2021
E prome weekend di e Torneo AVB 2021 a resulta uno hopi interesante y...
-
RCA t’e poderoso campeon di Copa Betico Croes 2021, e club di Solito no por stop di gana titulo
E wega final di Copa Betico 2021 entre e actual campeon, e Tricolornan di...


text:
En realidad mescos cu AWEMainta a mustra den su edición di ayera mainta, cu líder di e partido Miguel Mansur, no por hunga pa Hulk c’un solo asiento manera el a bin ta haciendo for di momento cu contamento di voto a caba, pero cu e tin cu sinta keto y mira kende lo yama su persona pa forma un coalicion.
Un asiento nunca por ta mas cu 2 asiento di tanto MAS como RAIZ, tampoco un asiento ta mas cu 7 asiento di partido AVP y sigur un asiento di Mansur nunca por ta mas cu 9 asiento di partido MEP y por lo tanto a mustra cu lo ta bin e sinta keto den skina, spera cu su nomber lo wordo yama pa bin dilanti.
For di diaranson anochi caba a tuma nota di intercambionan riba rednan social cu lo tin un diferencia di opinion den seno di e partido aki, caminda ta cuestiona e forma con e líder Miguel Mansur a bin ta atendiendo e rol cu e partido tin cu bay hunga den posibel formacion di un Gobierno di coalicion.
Informacion extra oficial cu AWEMainta a ricibi, ta mustra cu candidato number dos riba e lista di Accion 21, Daphne Lejuez, lo no ta mucho contento cu e forma di procede di su lider y lo a haci esaki conoci tambe na su persona.
Un remarca cu no a cay den mucho bon tera pero cu lo a conduci na un confrontacion te cu Miguel Mansur lo a haci mencion cu e partido tin cu pasa den un proceso di reorganisa e partido, loke ta straño mirando cu apenas e partido tin algun luna cu el a wordo funda y apenas 8 dia pasa, a participa den e proceso electoral, caminda a logra di haya un asiento den Parlamento.
Daphne Lejuez ta conoci cu e ta para pa loke ta ta kere cu rectitud y integridad, caminda den su periodo como miembro di fraccion di MEP den Parlamento, el a vocifera su posicion contra di e maneho di e tempo ey Minister di Infrastructura Otmar Oduber.
Un posicion cu no a haci’e mucho popular den su partido MEP y cu consecuentemente a pone Daphne dicidi di declara su mes independiente retirando for di partido geel.
Como politico Daphne a mustra un persona cu caracter cu ta para pa loke e ta kere aden y kisas ta mesun observacion tambe cu AWEMainta a haci desde cu resultado di eleccion a bira conoci, caminda tres partido chikito ta insisti cu ta nan ta determina ki Gobierno ta sinta y cua partido nan ta scoge pa bay goberna cune.
Resultado di eleccion ta pone nan den e posicion aki, pero si tanto nan ta papia di integridad, di papia di ‘good governance’ sin duda e forma di atende cu un situacion politico real cu tin n’e momentonan aki, tambe tin cu cumpli cu e standard exigi pa ta un persona integro.
Partidonan chikito tur a papia di un cambio, a papia pa kibra cu e tradicion politico, pero un biaha mas pueblo votador a duna e partidonan tradicionalista aki casi 70% di e total di voto, cu sin duda ta un cifra hopi impactante y t’e dos partidonan tradicionalista aki tin cu yama e chikitonan pa bin sinta papia pa mira na ki acuerdo lo por yega.
Pero sinta hunga duro c’un of dos asiento, no t’e forma corecto, no ta cuadra den concepto di integridad, pa partidonan chikito kere y actua mescos cu nan ta esnan mas grandi den ultimo eleccion.
Apesar cu Daphne Lejuez mes no a duna un declaracion ainda t’e lider di ACCION 21 a dicidi di duna cierto declaracion na prensa y ta papia di un opruiming den e partido y aunke cu e no a menciona nomber, ta mustra cu probablemente e problema ta cu Daphne.
Si ACCION 21 dicidi di forma coalicion, den cualkier coalicion y Miguel Mansur lo dicidi di entrega su asiento den Parlamento pa bira Minister, e tin cu corda cu loke a pasa cu Marisol kende bandona su asiento den Parlamento como miembro di POR, huramenta como Minister pa despues wodo manda cas y kedando man bashi.
Asi Mansur bira Minister ta keda na Daphne pa bay Parlamento como number dos riba lista y e posibilidad lo ta grandi cu den caso di un conflicto serio, e lo por huramenta como miembro di fraccion di ACCION 21 pa despues dicidi di bira miembro independiente den Parlamento.


text:
KRALENDIJK – Ben Oleana Direktor interino di Bonaire Holding Maatschappij N.V. a manda un karta pa Sekretario di Estado, Raymond Knops, ku e tópiko: Nesesidat pa implementá Bon Gobernashon (“Corporate Governance”) di kompania- i fundashonnan di gobièrnu (“entidatnan gubernamental”) na Boneiru. E karta fechá 14 di aprel 2020 ta bisa lo siguiente:
Respetabel Sr. Knops,
For di 1 di novèmber 2019 suskrito ta aktua komo direktor interino di Bonaire Holding Maatschappij N.V. (“BHM”). Durante e periodo aki Kolegio Ehekutivo di Boneiru a disidí pa implementá e rapòrt di e ofisina di CrmLiNK (“Naar een actief aandeelhouderschap”) (“e Rapòrt”) ku determinashon y urgensia. Den e karta aki mi kier a indiká e difikultatnan ku mi ta mira y kon lo por solushoná nan.
1. E asuntu di bon gobernashon pa entidatnan gubernamental riba e islanan di Hulanda Karibense ta un problema ku ya a eksistí pa dékadanan largu kaba. Ta p’esei durante di e proseso di desmantelashon di Antianan Hulandes ya a introdusí un Ordenansa di Gobièrnu Sentral tokante Corporate Governance huntu ku su Code Corporate Governance (tokante Bon Gobernashon). E Ordenansa aki ta limitá e forma ku Gobièrnu Sentral por hasi uso di su podernan komo akshonista den N.V. -nan y komo stakeholder den fundashonnan, den sentido ku e Gobièrnu konserní mester pidi konseho di un konsehero independiente riba tereno di bon gobernashon promé di por tuma desishon. Y e konseho aki ta públiko. Gobièrnu por desviá di e konseho bou di kondishon ku e motibunan y hustifikashon pa hasi esei tambe wòrdu publiká.
2. Ounke e Ordenansa Corporate Governance aki no ta ekskluí tur klase di influensia polítiko den entidatnan gubernamental, e areglo aki sí ta pone un límite na esaki. Eksperensia na Kòrsou durante último añanan ta prueba esei. Sin embargo, na Boneiru e situashon ta otro, manera e siguiente puntonan lo demostrá.
3. E Ordenansa di Gobièrnu Sentral di e tempu ayá no a bira parti di e konstelashon nobo di Boneiru despues di e desmantelashon di Antianan Hulandes. Mi no sa di kon esei no a sosodé. Solamente un elemento di e Ordenansa ei (espesífikamente supervishon preventivo di nombramentunan) a wòrdu poné den man di Representante di Reino. Lástimamente, e areglo aki no ta funshoná. Entre otro no ta bon reglá kua kriterionan di evaluashon mester usa.
4. Ounke e Code Corporate Governance sí t’ei y ku esaki por wòrdu usá pa dirigí e entidatnan ligá na gobièrnu di Boneiru, e realidat ta ku e Code aki ta vigente solamente si el a keda inkorporá (boluntariamente) den statutonan di e diferente entidatnan gubernamental. Ta p’esei e posibilidat di influensia polítiko den entidatnan ligá na gobièrnu di Bonaire pa gran parti a keda eksistí.
5. E Rapòrt ta referí na e problemátika aki. Ademas, e Rapòrt tambe ta señalá diferente eror- y difikultatnan riba tereno di bon gobernashon den seno di N.V.- y fundashonnan di gobièrnu di Boneiru. E Rapòrt ta trese diferente sugerensia dilanti pa mehorá e situashon aki. Asina ta ku Kolegio Ehekutivo, manera ta konosí, a nombra un ‘kwartiermaker’ kaba. E persona konserní ya a kuminsá wak ta kon por elaborá e sugerensianan rekomendá den e Rapòrt.
6. Sin embargo, durante último lunanan e kwartiermaker a demostrá ku e no ta òf no por aktua neutral y independiente y ku no por papia kuné over di esei tampoko. Loke a sali na kla espesífikamente ta ku e kwartiermaker en realidat ta un kompinchi polítiko. Pero esei ta similar na un asosashon di karnisero ku ta stipulá regla pa kùr e kalidat di karni. Esei no por. E duda ku ya a surgi a base di sierto eksperensia a bira preokupante ora e kwartiermaker a bisa direktiva di BHM frankamente ku e (asuntu di) entidatnan gubernamental ‘no tin prioridat’. E involukrashon polítiko y e echo ku en bèrdat ‘no tin prioridat’ tambe por wòrdu dedusí di e echo ku no a nombra komisarionan pa e entidatnan gubernamental – ku eksepshon pa BonLab -, apesar ku dia 7 di yanüari BHM a entregá un petishon pa hasi esei y a manda diferente rekordatorio despues.
7. Durante e último mei aña komo direktor di BHM mi a mira y eksperensiá diferente di e problemanan aki. Ta p’esei mi a komprondé mas y mas durante e periodo aki ku, ni maske ta akseptá tur e rekomendashonnan di e Rapòrt, e problema real no ta wòrdu ataká. Y esei ta e problema persistente di involukrashon polítiko den e entidatnan gubernamental. Mi tin ku enfatisá aki ku e fenómeno no-deseabel aki, esta di involukrashon polítiko, ta eksistí tur kaminda. No ta un problema úniko di Boneiru.
8. Tambe mi kier enfatisá ku e involukrashon aki no nesesariamente ta kondusí na korupshon òf komportashon ilegal. Hopi biaha ta trata di influensia sutil òf di interesnan konfliktuoso y/o interkonektá kasi invisibel, ku no ta wòrdu rekonosé ni atmití. Ta trata aki di un fenómeno ku lógikamente mester okurí ora polítika ta muchu serka di e (bon) gobernashon di entidatnan gubernamental. No ta realístiko pa spera di Kolegio Ehekutivo òf di e diputado responsabel pa no purba kanalisá y implementá nan maneho polítiko via di e entidatnan gubernamental.
9. Sin embargo, ni maske por komprondé di kon esaki ta sosodé, e tin konsekuensianan importantísimo y di prinsipio. Y hopi biaha konsekuensianan super negativo tambe. Ambishon, motibunan y puntonan di salida ideológiko di polítika insular pa dirigí e isla no por wòrdu usá pa dirigí kompanianan privá loke e entidatnan gubernamental en realidat ta. Si ta hasi esei tòg, e direktor- y supervisornan (komisarionan) di e entidatnan aki lo haña nan mes den un situashon prekario y imposibel. Di un banda konforme lei y statutonan nan ta obligá pa promové e metanan statutario y interesnan di e entidat, pero di otro banda nan ta wòrdu fòrsá dor di e akshonista polítiko pa sirbi interesnan polítiko. Mi ta mira esaki sosodé diariamente.
10. Den un komunidat chikitu, manera esun di Boneiru, e problema aki ta asta mas fastioso. Kasi tur dia tur hende tin di haber ku otro. Tin interesnan estrecho ku di un òf otro manera ta involukrá ku otro. Ta p’esei ta hopi difísil, sigur pa polítiko- y direktornan, pa separá efektivamente e interesnan di e organisashon ku ta kai bou di nan responsabilidat for di otro interesnan esensial di, por ehèmpel, hende rònt di nan ku den otro kapasidat tin di haber ku e mesun organisashon. E ehèmpel klásiko ta ora ta limitá subida di tarifa, pasobra esaki lo ta kontra e interes di esnan ménos pudiente òf di otro gruponan. For di un punto di bista polítiko esaki ta totalmente legítimo, kisas asta obligatorio. Sin embargo, e por ta kontra e interes di e organisashon konserní, loke asta por kondusí na su kiebro finansiero. Durante último añanan a mira ehèmpelnan tristu di esaki riba tur e islanan di èks Antianan Hulandes. Kòrda, por ehèmpel, e debakelnan na Kòrsou, kaminda e entidatnan gubernamental IUH N.V. y RdK N.V. a pèrdè mionnan di dòler komo konsekuensia di influensia polítiko. Loke ta trata St. Maarten, tur dia nos por lesa den korant kiko a pasa ku e haf ayanan. Na Aruba gobièrnu ta pèrdè kaso tras kaso den Korte, kada biaha ku un Ministro a mete na un forma ilegal ku un entidat gubernamental atrobe. Y na Boneiru, realmente, e situashon no ta mihó.
11. Pues, aparentemente, no ta realístiko pa eksigí di esnan polítikamente responsabel pa nan mes mantené e separashon nesesario aki. Pa motibu di su eskala chikitu permanente, no por kompará Region di Karibe ku Hulanda tampoko. Esaki a pone mi komprondé ku e separashon nesesario entre responsabilidat polítiko y e ehekushon di esei den kuadro di funshonamentu di entidatnan gubernamental mester wòrdu marká na un manera hopi mas kla.
12. Na mi opinion, lo no ta posibel pa implementá e rekomendashonnan di e Rapòrt na un manera efektivo, si no ta solushoná e problema kousante di involukrashon (polítiko) struktural na un manera kla y efektivo. Teniendo kuenta ku e realidat aki, ta rekomendabel pa no pone e proseso di implementashon den man di e polítikonan mes, òf bou di nan responsabilidat, pero pa enkargá persona- òf organisashonnan eksterno y independiente ku esaki. Naturalmente, esnan polítikamente responsabel si mester akordá e kuadronan dentro di lokual e proseso aki mester tuma lugá.
Huntu ku nos team, mi lo sigui promové bon gobernashon pa e entidatnan gubernamental Boneriano, espesífikamente pa BHM. Ta p’esei mi ta spera ku bo persona ta dispuesto pa konsultá ku nos over di e sugerensianan hasí y e kontenido di e karta aki.
Atentamente, na nòmber di BONAIRE HOLDING MAATSCHAPPIJ N.V.,
B.O. Oleana Direktor interino di Bonaire Holding Maatschappij N.V.


text:
Science Fair di EPI pa promove tecnologia
Recientemente a tuma luga e Science Fair di Colegio EPI seccion Ciencia y Tecnologia cu ta duna studiantenan e oportunidad pa demostra nan conocemento tecnico.
Edificio nobo pa Prinses Amalia Basisschool den fase final
Minister di Enseñansa, Michelle Hooyboer-Winklaar a tene un recorido na e edificio nobo di Prinses Amalia Basisshool pa mira e ultimo desaroyonan di e trabounan. Lesa mas
Studiantenan a haya charla riba entreprenuership
Den Haag – Recientemente un grupo di studiante di Aruba na Hulanda a atende un anochi riba entreprenuership na Utrecht.
Nieuwe functiehuis en salarisstructuur voor de onderwijssector (doc)
Functieboek en Migratieprotocol, Rapporten
2012 – 2017
Studiantenan di OAA a mustra aprecio na hende muhe
Recientemente Openbare Avondleergangen Aruba (OAA) hunto cu Stichting Reclassering en Jeugdbescherming y Ministerio di Enseñansa a lansa 4 programa di “leerwerktraject”, bou di cual un programa completamente nobo cu ta esun di Uiterlijke Verzorging.
Wetgeving Studie (pdf)
Ordenansa nacional (ley), Landsverordeningen (wetten)Scroll To Top


text:
Oranjestad – Diabierna ultimo, e prome edicion di e buki pa hoben tocante e naufragio mas grandi den region Caribense “E Antilla” a wordo entrega na Ministro di Enseñansa y Famia, sra. Michelle Hooijboer-Winklaar. Ministro, y tambe e patrocinadornan ta ricibi e edicion special aki gratis. Interesadonan, coleccionistanan y lesadornan ferviente por cumpra e buki, al menos cu nan ta den e di cinco aña escolar di scol primario. Desde diamars, dia 20 di mei, e bukinan aki lo wordo entrega personalmente na tur mucha di klas 5 riba e isla.
E idea pa crea un buki tocante E Antilla ta procedente di e artista Suiso, Moritz Ebinger. E storia cu a wordo abundantemente ilustra dor di dje y cu ta aparece den papiamento, hulandes, ingles y spaño, a wordo skirbi pa e autor Arubiano Liliana Erasmus. Danki na e siguiente patrocinadornan local e edicion unico aki por a wordo realisa:
Ike Cohen Charity Foundation, unoca, VNO, Dermatology Clinic – Dr. Lampe, Ateliers’89, Wibe Para, KIA, De Wit & Van Dorp, Jads Duikcentrum, Ministerie van Onderwijs en Gezin, het Arubahuis.
For di Hulanda e.o. Mondriaan Fonds, Stichting Stokroos y Nederlandse Letterenfonds.
“Mi ta kere cu muchanan ta desaroya nan idiomanan mihor y cu mas placer na e manera ‘ki. Mi ta spera cu danki na e buki aki nan lo bira mas orguyoso ainda di nan herencia cultural y bentaha unico di por lanta multilingual,” segun iniciador di e proyecto aki, Moritz Ebinger.
E buki ta conta e historia di “E Antilla” cu un twist imaginativo. E barco di carga aleman cu den Segundo Guera Mundial a wordo hundi pa e capitan net dilanti e costa di Aruba pa asina evita cu e lo cai den man di e enemigo. E tripulacion a wordo captura y a pasa e guera den prison na Boneiro. Despues di guera e capitan a sambuya su pertenencianan for di e barco y a cuminsa den su ex prison, e prome hotel antiyano – of asina e leyenda ta conta. E naufragio di S.S. Antilla keto bai ta ubica den mas o menos 14 meter di profundidad dilanti e costa di Aruba.
Ademas di e bunita texto cu ta brinda hobennan un pida historia di Aruba, tambe e buki ta ofrece nan un encuentro unico cu Arte. E pinturanan anima y potretnan di bou awa cu ta inspira, ta parti di un proyecto anterior di artista plastico Ebinger, cu añanan atras a siña bucea na Aruba. E sculpturanan cu el a traha, cu el a depone cuidadosamente y fotografia durante su estadia, tabata e topico di su exposicion di arte e tempo ei. Awe e obranan di arte submarino aki a haya un lus di dia nobo den forma di un buki profesionalmente produci cu 104 pagina colorido y yen di echonan historico, fantasia y pinturanan inspirador.
E buki ta na benta na Aruba for di diaranson pa 22 US dollar na De Wit & Van Dorp, Bruna, Plaza Bookstore, Charlie´s Bar y Artistic Boutique y tambe directamente via Moritz Ebinger y Ateliers’89. HYPERLINK “https://www.facebook.com/Ateliers89”


text:
13-2020 – KVK: Bon gobernacion ta posibel solamente si tin transparencia
Oranjestad – Camara di Comercio y Industria (KvK) ta gradici Gobierno di Aruba pa e oportunidad di por a ricibi informacion encuanto e pakete di condicion cu Hulanda a presenta pa por bin na remarca pa e tercer financiamento cu ta necesario pa por duna sosten na comercio y personanan cu a perde entrada. Minister-Presidente, sra. Evelyna Wever-Croes, a indica cu tin 18 condicion mara na e financiamento di Hulanda y cu Aruba mester cumpli cu tur pa por bin na remarca. Sinembargo, Hulanda a prohibi Aruba pa por haci e documento aki publico, locual ta impidi Aruba di por hiba un discusion sano si e condicionnan ta rasonabel, factibel y si lo por wordo ehecuta a corto plaso. Aunke KvK a vocifera pa basta aña caba cu algun reformacion ta necesario pa por mantene finansas publico duradero y a duna varios recomendacion, no ta posibel pa por bay di acuerdo cu e condicionnan stipula door di Hulanda sin tin previo conocemento di e contenido di e pakete di condicion. Na momento cu e documento wordo haci publico, KvK lo desea di haya e oportunidad pa por duna su opinion y contribucion.
KvK ta sorprendi cu Hulanda a scohe pa un proceso cu no ta transparente.
KvK ta conciente cu ta urgente y necesario pa ricibi fianciamento pa e economia di Aruba por lanta cabes bek y pa por provee den e necesidad humanitario. KvK ta keda disponibel pa participa den e discusionnan con por realisa e meta aki.
Aruba, 8 di juli 2020
Camara di Comercio y Industria (KvK)Scroll To Top


text:
landamento
-
News
Protocol Federacionnan di Aruba Aquatics Federation, Landamento
Federacion di landamento,¬†Aruba Aquatics Federation¬†ta presenta e protocol specifico pa nan miembronanRead More »
-
Lima2019
Patrick a debuta den gran forma na Lima
Landado Patrick Groters e debuta den gran forma den e Panam Games Lima 2019. Cu dos final A, un B…Read More »
-
Lima2019
Patrick ta keda na di 8 lugar
Patrick Groters ta keda na di 8 lugar den e 200IM na Lima, Peru E hoben Groters a clasifica pa…Read More »
-
Lima2019
Ally contento di su presentacion na Lima
Landado Allyson Ponson a competi pa di ultimo biaha na Lima, Peru den e 50m free. Aki Ally cu a…Read More »
-
Lima2019
Mikel ta finalisa na Lima
Landado Mikel Schreuders a finalisa su competencianan den e Weganan Panamericano na Lima, Peru. Diabierna anochi Mikel a landa e…Read More »
-
Lima2019
Mikel lo landa Final B den 50m liber
Mikel Schreuders lo landa un final B den e 50m estilo den e Weganan Panamericano Lima 2019 Sigur no su…Read More »
-
Lima2019
Allyson ta hera final A den 50m Liber
Allyson Ponson ta hera Final A den 50m estilo liber pa 0.07 seconde y lo lidera e final B un…Read More »
-
Lima2019
Prome lugar pa Ally den Final B
Allyson Ponson ta keda na prome lugar den final B den e Weganan Panamericano Lima 2019. Allyson ta landa un…Read More »
-
Lima2019
6 lugar pa Mikel
Mikel Schreuders ta keda na di 6 lugar den e gran final di e 100m free na e Weganan Panammericano…Read More »
-
Lima2019
Ally ta keda 0.09 sec leu di Final A
Landado Allyson Ponson ta keda 0.09 sec leu di un Final A den Weganan Panamericano LIMA 2019. Allyson Ponson por…Read More »


text:
Aerolineanan ta sigui añadi mas buelo pa AUA Airport pa e temporada di winter
ORANJESTAD – Aruba Airport Authority N.V. (AAA) compania cu ta maneha Aeropuerto Internacional Reina Beatrix (AUA Airport), ta orguyoso di por comparti e siguientedesaroyonan den e schedule aereo pa e temporada di winter.
AUA Airport su partner Delta Air Lines lo reinicia su serviciofor di Boston pa Aruba cuminsando for di December 18, 2021 tecu Mei 3, 2022, riba Diamars, Diahuebs, Diasabra y Diadomingo. E schedule aki di 4 bes pa siman lo wordo opera pa un 738 aircraft (un total di 157 asiento).
Delta su schedule completo pa e temporada di winter lo ta comolo siguiente: lo tin buelonan diario for di Atlanta pa Aruba, New York (JFK) pa Aruba y di Boston pa Aruba. E temporada di winter lo cuminsa oficialmente desde October 31, 2021.
Un otro noticia positivo ta cu Canada a habri su frontera pa biahenan internacional. E tres carriers Canades a anuncia nan plan cu double seats for di Toronto pa Aruba pa e temporada di winter.
E fechanan cu lo reinicia for di Canada pa Aruba pa e temporadadi winter lo ta como lo siguiente:
• Sunwing lo cuminsa bula pa Aruba 1 bes pa siman desdeSeptember 6, 2021 y lo subi na 3 bes pa siman pa e temporada di winter
• Air Canada lo cuminsa cu buelonan 2 bes pa siman desdeOctober 3, 2021 y lo subi na 4 bes pa siman pa e temporadadi winter
• WestJet lo cuminsa bula 2 bes pa siman desde November 6, 2021 y lo subi na 4 bes pa siman pa e temporada di winter
Entre Januari, Februari y Maart 2022, AUA Airport lo tin 11 buelo nonstop (compara cu 6 buelo pa siman na 2019) for di Toronto.
“E ultimo schedulenan aki ta e bon noticia cu AUA Airport a spera pe: “Nos ta sumamente contento pa wak un crecementoasina positivo den e trafico aereo. Aerolineanan ta mira e demanda den e mercadonan principal y ta sigui adapta nan schedule pa asina por carga e demanda. Esaki ta duna nos pais y mercado mas capacidad. Nos ta afortuna pa ta considera un di e destinacionan cu ta lidera e mercado y nos ta tuma e realidad akihopi serio. Nos ta premira un temporada di winter hopi druk, cu un portfolio di diferente buelonan pa y for di Aruba”, asina Jo-Anne Meaux-Arends, Air Service Development Manager di Aruba Airport Authority N.V. a bisa.
Pa e ultimo schedule di buelonan, por bishitawww.airportaruba.com y click riba Flight Schedules.
AUA Airport
AUA Airport ta un di e aeropuertonan mas ocupa den region Caribe cu 19 diferente aerolinea operando pa Aruba contribuyendo na mas cu 2.5 miyon pasahero pa aña (prome cu COVID) y cu buelonan pa 20 diferente destinacion rond di mundo. AUA Airport ta opera stabil cu mas di 95% di subishitantenan cu ta bishita pa vakantie di cual 83% ta for di Merca y Canada, 6% for di Latino Americano, 8% for di Europa y 3% for di Antiyas Hulandes te cu Maart 2021. AUA Airport ta reconoce cu esaki ta danki na e isla su economia stabil, climapolitico, hospitalidad, populacion diversifica y seguridadgeneral. AUA Airport ta sigui expande y mehora su facilidadnanpa mantene su posicion como un di e aeropuertonan mas inovador den region.
Pa mas informacion tocante AUA Airport, por bishita WWW.AIRPORTARUBA.COM y tambe sigui AUA Airport via social media riba Twitter.com/Aruba_Airport, Facebook.com/ArubaAirport, Insagram.com/ArubaAirport y LinkedIn.com/ArubaAirport.


text:
ORANJESTAD, Aruba: Crown Furniture & Electronics tin su campaña “Happy Friday” riba social media ta hayando acogida exitoso. Participantenan por gana Awg. 200 cash cu e campaña “Happy Friday” riba Facebook. Pa por participa y gana, participantenan mester a “Like & Comment” riba e pagina. Joshua Maduro a “Like & Comment” e pagina di Crown Aruba. E team di Crown a haya cu su comentario a sobresali.
Bo por ta un feliz ganado manera Joshua Maduro cu campañanan di Crown Aruba. Sigui e campaña di Crown Aruba ariba Social Media y participa pe premionan cu tin. Crown Aruba ta invita henter e pueblo di Aruba pa participa y gana premionan fabuloso!
Crown Furniture & Electronics a sirbi riba 60 mil cliente den e ultimo decada y awo ta cla pa sigui brinda mas y miho servicio di dialuna pa diasabra entre 9’or di mainta te cu 8’or di anochi, mientras cu riba diadomingo e ta habri di 10or di mainta pa 2or di merdia. Crown Furniture & Electronics a bira masha popular pa su formula di duna 25% di descuento riba compra cash, espacio pa paga den 6 luna sin interes y sino un posibilidad pa paga den 24 luna di tempo.


text:
Paradera – Diabierna mey anochi polis ta wordo informa di un chauffeur pata pata burachi, cu e no por ni para ariba su pianan.
Home Uncategorized Polis ta detene chauffeur bou influencia, cu tabata trece su bida y...
Polis ta detene chauffeur bou influencia, cu tabata trece su bida y di otro den peliger
E cabayero aki esta e chauffeur, lo tawata staciona dilanti un supermarket na Shiribana.
Di eynan ela sali cu hopi dificultad pa subi caminda grandi y cu luznan di auto paga.
Polis a haye na altura di Club Caiquetio, caminda polis a haye na banda di caminda, paso e chauffeur no por a ni primi gasolin mas cu su pia.
Agentenan mes ora a nota cu e ta pata pata burachi y segun ley a pone supla, caminda mas cu claro e ta supla ųgl hopi halto.
Mesora ela keda a deteni y a pidi pa transportwagen di Santa Cruz, pa asina hibe warda.


text:
ORANJESTAD (AAN) – E director di Stichting Monumentenfonds Aruba (SMFA), señora Anne Wilsenburg, a yama un conferencia di prensa, Diaranzon mainta,
den cual a elabora riba e proyecto di restauracion di e casco, di e monumento ubica na Steenweg 19, conoci como ex-“Botica Aruba” of ex-”El Mercado”, cual a keda finaliza.
Tabata presente tambe Minister di Cultura, e ex-doñonan di e propiedad menciona, y tur esnan cu tin di haber cu e proyecto, directiva y team di SMFA, na kendenan señora Wilsenburg a yama un cordial bon bini.
“Awe nos ta celebra e finalizacion di e restauracion di e edificio aki. Nos no ta cla ainda, y manera por a wak e parti pafo a keda bunita pero e parti paden ta falta hopi trabao”, Witsenburg a expresa, y seguidamente a gradici di curazon na su team, e arkitectonan, contratista y tur cu tabata tin e proyecto aki na nan encargo: “Pasobra, un proyecto asina no ta mi persona como directora ta haci, pero e ta rekeri di un team, y nos tabata tin un bon team riba e proyecto aki”, el a comenta.
Anne Wilsenburg a menciona cu e edificio aki tin 94 aña di existencia, pues aki cuater aña lo por celebra su prome siglo. El a indica cu e prome diez añanan e edificio tabata un bon cas, construi pa famia Croes y tabata tin hende cu a biba den e cas aki.
Despues di e diez añanan aki meneer Adison Croes cu Gustave Nouel a tuma e decision pa cuminza cu Botica Aruba, anto e parti abao a bira e botica y e famia tabata biba den e parti pariba.
“Mi a tende un storia cu e meneer cu tabata biba ariba tabata gusta toca piano y tur hende cu a bin na e botica tabata scucha musica. Por ta nos por haya algo di e ambiente bek, akinan”, Wilsenburg a expresa.
El a sigui conta cu na aña 1992 e negoshi “El Mercado” a cuminza den dicho edificio, y despues el a keda bashi y cera pa hopi aña. “E cas a bay riba vindishi, y nos di Monumentenfonds a wak e prijs baha, baha, y baha mas te e momento cu nos a tuma decision cu si ningun hende kier cumpre, ni haci un esfuerzo pa restauracion, nos a bay cerca notario y riba vindishi nos a cumpra e cas aki”, e dama a relata.
El a splica cu, eigenlijk, esaki ta un riesgo cu normalmente e Stichting no ta tuma; nan ta cumpra un monumento solamente si nan sa kico nan ta bay haci cune, y si nos sa cu tin un huurdo cu por paga e huur, cu locual nos por paga hipoteca y mantenimento, etc. “E riesgo si nos a tuma, y nos ta contento cu nos a tume. A tuma hopi tempo si, pero nos kier sa cu ni un huurdo tabata interesa na momento cu e cas tabata na werki. Pesey nos a dicidi pa cuminza cu un modelo basico un tiki nobo, un tiki otro pa nos; y nos a cuminza cu un proyecto cu yama ‘casco restauratie’, kiermen un restauracion di e parti pafo so”, señora Witsenburg a splica.
El a menciona tambe cu nan a haci hopi research con e edificio tabata antes, e balcon na banda, etc., y danki na e famia cu a comparti potretnan di antes, cu nos por a reconstrui précis con e tabata ta originalmente.
Diaranzon SMFA a celebra cu a keda cla cu e parti pafo, y nan ta wardando pa loke ta e parti paden.
https://diario.aw/categories/noticia/general/monumentenfonds-celebrando-final-di-parti-exterior-di-restauracion-di-ex-botica-aruba#sigProId12a9623566


text:
UN TOTAL DI 20 PERSONA A INSKRIBÍ I PARTISIPÁ NA E PROMÉ KURSO DI ARBITRAHE DI E AÑA AKI KU A INISIÁ 4 SÈPTÈMBER ÚLTIMO!
UN TOTAL DI 20 PERSONA A INSKRIBÍ I PARTISIPÁ NA E PROMÉ KURSO DI ARBITRAHE DI E AÑA AKI KU A INISIÁ 4 SÈPTÈMBER ÚLTIMO!
Djabièrnè 4 di sèptèmber último, Departamentu di arbitrahe di FFK ta tin e komienso di e promé kurso di arbitrahe pa e aña aki. Meta di e kurso aki ta pa engrandesé nos kuerpo di arbitrahe i optené mas hende muhé i hòmber di 18 aña òf mas, pa dirigí entre otro weganan di kampionato hubenil, kampionato di dama i tambe partidonan di Liga MCB Terser Divishon.
E kurso ta tuma lugá na FFK riba diferente fecha i orario i e lo finalisá djasabra 19 sèptèmber 2020 ku un èksamen di 10’or pa 12’or mèrdia. Ora kompletá e kurso ku éksito lo tin un periodo di ‘stage’ di 6 luna promé ku risibí e diploma.
Un total di 20 persona a inskribí i partisipá na e promé 2 fechanan di e kurso aki. Departamentu di arbitrahe di FFK ta sumamente kontentu ku e kantidat di personanan interesá den engrandesé nos kuerpo di arbitrahe.
Mas ku klaro FFK ta deseá tur e kursistanan aki tur klase di éksito i ta spera di por konta ku nan aporte na e deporte rei, futbòl.
6 sèptèmber 2020


text:
Diamars 12 di juni 2018 a inicia e playoff division menor , caminda cu den e di dos wega RCA cu a termina na di tres lugar a hunga contra di Bubali cu a termina na di cuater lugar riba tabla di posicion. E wega ta termina den un empate na cero gol. Proximo wega nan lo tuma lugar Diamars 19 di juni na CDFF pa 6:45pm Bubali vs RCS y pa
8:15pm RCA vs Britannia.
Division Menor
RCA contra Bubali ta keda den un empate na cero gol
Diamars 12 di juni 2018 a inicia e playoff division menor , caminda cu den e di dos wega RCA cu a termina na di tres lugar a hunga contra di Bubali cu a termina na di cuater lugar riba tabla di posicion. E wega ta termina den un empate na cero gol. Proximo wega nan lo tuma lugar Diamars 19 di juni na CDFF pa 6:45pm Bubali vs RCS y pa
More in Division Menor
-
Britannia ta gana RCS 5-0 den inicio di Playoff Division Menor
Diamars 12 di Juni 2018 a tuma lugar na CDFF e inicio di e playoff...
-
Dakota y RCA ta parti punto Division Menor
Diabierna 4 di mei 2018 a tuma lugar riba tereno di Dakota e wega entre...
-
Cu Hattrick di Wesley Illes Britannia ta gana di Riverplate 11-0 Division Menor
Diabierna 20 di april 2018 den Compleho Deportivo Franklin Bareño na Piedra Plat a...


text:
Konsiderando e obligashon di informashon pa ku konseho y e pueblo en general , Frakshon UPB ta hasi usu di art. 45 insiso 3 di reglamentu di Ordu ku kontesta verbal den e proksimo reunion de Konseho Insular.
Pregunta 1. Diputado ta na altura ku konseho Insular di Boneiru a risibi e TourismRecovery Plan dia 4 di Juni 2021
Pregunta 2. Ta berdad ku E plan aki a wordu elabora ku input di diferente Stake Holders ?
Pregunta 3. Kiko meta di e plan enrealidad ta ensera ora ku ta hasi usu de menshon di turismo di kalidad/ turismo di klase ?
Pregunta 4. Diputado por splika den ki forma e plan aki lo benefisia Boneiru? Kiko lo hasi pa re- emplasa entrada nan ku lo perde, tambe kon
lo bai juda kompania ku a perde sen? y ku ta berdad ku e plan aki ya ta kanando kaba kaminda ta konosi tambe ku a redusi e kantidad di barku di turista es decir redukshon den turismo krusero.
Pregunta 5. Kon Diputado ta kere di por hasi rekuperashon di e merkado nan eksistente? Halsando e konsumo promedio sin limita ni desminui partisipashon di komunidad.
Pregunta 6. Diputado ta kere ku den e periodo di pandemia aki por bini ku plan nan nobo ku kier kambia nos forma di turismo?
Benefisiando un grupo chikitu sektor hotelera mientras pueblo lo sufri di e konsekuensia nan .
Pregunta 7. Kiko ta invershon na ku a wordu hasi riba e terreno di servisio nan pa ku e turista?
(sektor horeka, hotelera y transporte)
Pregunta 8. Diputado tin sifranan ku ta mustra kuantu e persentage ta di persona nan ku ta biba direktamente o indirektamente di turismo ?
Pregunta 9. Tin estudio nan hasi ku por komproba ku e oumento den barku di turista posiblemente lo a hasi of a hasi danjo na nos eco systema ?
Pregunta 10. Partisipashon di komunidad den desaroyo turistiko y konserva nos indentidad y kultura ta importante pa krea turismo duradero.
Diputado por splika kon kumindad a partisipa den e plan aki?


text: Diaranzon mainta a drenta informe di un accidente hit & run dilanti Wanshin supermarket na Washington, mesora a dirigi un patruya na e sitio. Na yegada di e patruya a bin compronde cu esun cu a ocasiona e accidente a bandona e sitio bisando cu e tin un garashi poco mas pazuid ey y e lo drecha e auto pero e dama chauffeur no a bay di acuerdo ya cu e cosnan mester bay segun regla y polis mester bini. Esun cu a ocasiona e accidente NO tabata desea esey ya cu e tabata tin pura y a bandona e sitio. Polis di trafico cu a presenta a bay na cas di esun cu a ocasiona e accidente y a hala su atencion cu bandona e sitio di accidente por tin consecuencia p’e. Awor e mester bay para responsabel pa tur locual ela comete.


text:
Dutch Kingdom
Home Dutch Kingdom
Discriminacion?: Entrante awe Marechaussee a cuminsa controla hende basa ariba nan color di cuero...
Amsterdam Hulanda Algun organisacion di derechonan humano y tambe algun civil a demanda Marechaussee cu ta traha na airport di Hulanda. Esaki ta debi cu controlnan...
Homber (43) lo a mata su casa (56), sconde den su bahul di auto,...
Almelo, Hulanda Curpa di un muhe di 56 aña a wordo haya den bahul di un auto na Almelo, e sospechoso principal ta su casa,...
Homber (58) y un muher (52) deteni, na Limburg pa abuso sexual cu...
Limburg Hulanda: Polis despues di un investigacion intensivo a detene un homber y un muhe procedente di Limburg, nan a keda deteni como sospechoso principal...
Sociedad di Bayena di Caribe (Caribbean Cetacean Society), un NGO (organisacion no gobernamental) Caribense...
MARTINIQUE - Despues di a completa 4 di 6 expedicion cientifico, Sociedad di Bayena di Caribe (CCS) a studia mas di 2950 mamifero marino...
Caribbean Cetacean Society, un NGO lokal ku resientemente a ser establesé, ta eksponé resultadonan...
Despues di a finalisá 4 di 6 ekspedishonnan sientífiko, Caribbean Cetacean Society (CCS) a studia visual- i akústikamente mas ku 2.950 mamífero marino di...
Resientemente Sr Cees Luckhardt, konosido outor I periodista Hulandes a bishita Nos Kier Boneiru...
Resientemente Sr Cees Luckhardt, konosido outor I periodista Hulandes a bishita Nos Kier Boneiru Bek I Bonaire Human Rights su sede riba un mishon...
Rapport Europol: Personanan di nacionalidad Hulandes ta domina e traficacion di cocaina pa Europa
AMSTERDAM, HULANDA - Personanan di nacionalidad Hulandes ta dominando na gran escala e traficacion di cocaina pa Europa. Di tur e sospechosonan cu a...
Banco Central di Corsou y Sint Maarten (CBCS) victima di cyber attack
Willemstad: Vocero di e Banco Central a informa, cu siman pasa diahuebs nan a bin descubri, cu CBCS a bira victima di un cyber...
Korsou: Firmamentu di protokol pa Intelligence Center Curacao (I.C.C.)
Djaweps 2 di sèptèmber 2021, a tuma lugá firmamentu di protokol entre 8 entidat den kuadro di koperashon basá riba inteligensia i kolaborashon. E akto...
Dutch Caribbean Nature Alliance Ta Organisá Seshon Partikular Di Konservashon Na Karibe Hulandes...
Gezaghèber i Gobernador di Boneiru i Sint Maarten lo Tene Diskurso Dutch Caribbean Nature Alliance (DCNA) lo organisá i guia un seshon ku enfoke riba ...


text:
Tutu ku Keshi
Sin duda, Tutu ta un di e platonan hopi popular i gustá na Kòrsou. Restorantnan ku ta bende kuminda krioyo, no sa falta un bon tutu riba nan menú. E ingredientenan prinsipal ta bonchi wowo pretu, kombiná ku ariña di funchi, lechi di koko i suku. Tin hende ta trah’é ku bonchi kòrá tambe. Bo por kome tutu ku piská, bakiòu, kabritu, karni stobá òf simplemente un dushi tutu ku keshi. Un bon tutu no mester ta muchu stèif ni tampoko demasiado moli. Den e video akí, Nelson ta bai kompartí ku bo e reseta original di un sukulento tutu ku keshi krioyo di Kòrsou.
Loke bo ta bai siña:
- E reseta original di un sukulento tutu ku keshi krioyo di Kòrsou
- E ingrediente sekreto ku bo no tabata sa ku sa buta den Tutu
- E método ku Nel ta usa pa evitá ku e tutu tin muchu gas
Konosementu
- Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
- Video ku durashon di 12 minüt i 37 sekònde
- Akseso ilimitá na video
- Akseso via telefòn selular i kòmpüter


text:
Compra di Bestia
“Santa Rosa ta informa riba compra di bestia”
“Tur interesa mester jama y inscribi nan mes un biaha mas”
Santa Rosa kier pidi tur esnan cu ta interesa pa cumpra bestia pa yama y registra nan mes na # 585 3844, esaki ta conta tambe pa esnan cu a yega di registra como interesado pa cumpra bestia den pasado caba.
Alabes Santa Rosa kier recorda tur criador, cu tin un limite riba compra di cabrito cual ta 2 cabrito pa criador, ya cu kier sigura cu tur esnan interesa por haya cabrito pa cumpra. Pa loke ta trata porco tin mas flexibilidad riba e cantidad cu por wordo cumpra ya cu na e momentonan aki tin un cantidad di porco jong cu a nace y cu ta na benta.
Ta importante pa esnan cu ta interesa pa cumpra porco macho pa rasa, pa informa Santa Rosa lo mas pronto posibel y asina sigura cu e porco no lo wordo capa.
Tambe Santa Rosa kier recorda tur agricultor y criador cu no a registra nan mes ainda pa haci esaki lo mas pronto posibel dor di pasa na Santa Rosa of via telefoon na # 585 8102 serca Glenda Bareno. E meta di inscripsion aki ta pa tur criador y agricultor na Aruba forma parti di e projecto “Club Amigonan di Santa Rosa” cual lo insera cu tur inscribi lo ricibi un carnet di indentificacion cual lo duna descuentonan na Santa Rosa y diferente otro companianan na Aruba, asina brindando sosten na agricultura y cria local.


text:
Gobièrnu di Kòrsou ta duna honor na nos mes hendenan
Gobièrnu di Kòrsou ta duna honor na nos mes hendenan
Geplaatst op 23 September 2021 dor di Ministerio Asuntunan General i Promé Minister
WILLEMSTAD – Gobièrnu di Kòrsou ta duna honor na nos hendenan. Maske nos ta bibando den e situashon di pandemia pa ku COVID-19, nos hendenan ta briya i saka kara di nos pais. P’esei Gabinete Pisas a invitá tur e atletanan i missnan ku a representá Kòrsou resientemente bin serkanan na Fòrtí pa duna nan un rekonosementu ku nan meresé.
Mayoria di e atletanan a partisipá bou di bandera hulandes, pero kada un di nan ta digno yu di Kòrsou ku tin nan rais kurasoleño. Mayoria di nan ta hóben ku ta sobresalí i a konkistá un medaya olímpiko. Gobièrnu ta duna honor na e atletanan dor di duna kada un di nan un ‘award’ ku nan nòmber grabá riba djé i asina yamanan danki pa nan kontribushon balioso na nos nashon. E aporte di kada un di nan ta pone nos komo pais riba e plano internashonal i ta mustra ku nos tin kapasidat.
Minister enkargá ku deporte, sr. Sithree ‘Cey’ van Heydoorn, a splika ku pa motibu di e pandemia di COVID-19 e selebrashon mester a bai di otro forma ya ku nos ta bibando den un krísis. Pero tòg a pone atenshon spesial na nos atletanan kaminda Konseho di Minister a yama danki i duna honor na e atletanan durante un enkuentro den sala multifunshonal Jerry Lasten (Media Room) na Fòrti.
Na mes momentu a invitá nos representantenan di beyesa ku tambe a sa di konkistá e korona máksimo den luna di ougùstùs último. Nan tambe ta digno representante di nos pais. Ta trata aki di Danila Magdalena, Miss Teen Globe International 2021 na Puerto Vallarta, Mexico, Rigene Isenia, Miss Teen Universe 2021 na Nicaragua i Liyanne Hoevertsz, 1st runner up Miss Teen Petite Globe International 2021 na Puerto Vallarta, Mexico.


text:
25 juni Mindfulness Fest @ Landhuis Brakkeput Mei Mei
Djadumingu 25 di yüli próksimo e promé edishon di “Curaçao Mindfulness Fest” lo wòrdu organisá na Landhuis Brakkeput Mei Mei. Bishitantenan durante di e evento aki por partisipá na seshonnan di yoga I meditashon duná pa profeshonalnan riba e tereno ei i alabes risibí informashon balioso tokante aktividatnan riba e tereno di coaching, sanashon spiritual, téknikonan di masashi i hopi kosnan mas ku ta bon pa salú di mente, alma i kurpa. Tambe lo tin oportunidat di partisipá na diferente tayernan (workshop) manera traha kuminda i snek vegano, skibi bo manifesto personal ku pirate resiklá, ayerveda (saneashon holístiko for di India) i biba bo vishon ku MAC coaching i training. Riba e plasa sentral di e evento lo tin diferente stènt unda produktonan lokal lo wòrdu bendé i lo tin un Food Court ku kuminda i bebida ku ta pas den e tema di e dia. Pa nos muchanan lo tin aktividatnan unda, banda di hunga den e speeltuin, tambe bou di guia di instruktornan di yoga profeshonal nan por siña téknikanan manera pinta mandala, kanta mantra i siña téknikanan di respirashon.
Organisadó i promotor yu di Kòrsou Arnold van Putten (ku tambe ta organisá e “Vegan Food Fest” na hòfi Cas Cora) pa medio di e evento “Curaçao Mindfulness Fest” ke logra ku tur esnan interesá den un bida di nutrishon elevá di kurpa, mente i alma por topa otro i siña di otro. Portanan di Landhuis Brakkeput Mei Mei lo habri for di 10’or di mainta te ku 6’0r di atardi. Mas informashon por haña riba e paginá di FaceBook ‘AMindsfulnessFest’.
Aanstaande zondag 25 juni wordt bij Landhuis Brakkeput Mei Mei het eerste “Curaçaose Mindfulness Fest” georganiseerd. Bezoekers kunnen tijdens ‘A Mindfulness Fest’ gedurende de dag deelnemen aan yoga- en meditatiesessies en informatie krijgen over allerlei activiteiten op het gebied van coaching, healing, training, massagetechnieken en nog veel meer. Ook is er de mogelijkheid om deel te nemen aan een aantal workshops: vegan hapjes maken, je eigen manifesto schrijven met de Recycled Pirate, een workshop Ayurveda en Living your Vision van MAC Coaches en training. Op het marktplein worden allerlei lokale artikelen te koop aangeboden en er is een Food Court met vegan maaltijden, drankjes en versnaperingen. Aan de kinderen is ook gedacht: voor hen is er opvang in de speciale kids area waar zij onder begeleiding van professionele yogadocenten en vrijwilligers aan yoga kunnen doen, mandala’s leren tekenen, mantra’s zingen en ademoefeningen doen. Ze mogen natuurlijk ook lekker in de speeltuin spelen.
Organisator de op Curacao geboren Arnold van Putten, die ook de succesvolle Vegan Food Fests organiseert in Hofi Cas Cora, wil met het Mindfulness Fest een plaats creëren waar de mensen die geïnteresseerd zijn in deze bewustzijnsaspecten elkaar kunnen treffen. De deuren van Landhuis Brakkeput Mei Mei openen om 10.00 uur en het evenement gaat door tot 18.00 uur. Meer informatie over het evenement is te vinden op de FaceBook pagina ‘AMindsfulnessFest’


text:
Café the Plaza situa na Renaissaince Marketplace ta celebrando su di 25 anja di aniversario cu hopi divertishon y weganan. Henter luna di Oktober lo ta jena cu festividad. Entre otro karaoke contest, descuentonan increibel, weganan pa mucha, un Old-timer show y e competencia di e homber di mas fuerte. Premionan ta consisiti di pasashi cortesia di Insel Air, gift certificates, boternan di binja y mucho mas. Parti di e ganashi acumula riba nos luna di aniversario lo bai pa SABA, e fundashon cu ta kwida nos grandi nan di Aruba. E competencia di e homber di mas fuerte ta un evento nobo, esaki lo cuminsa pa 6 or pm riba diahuebs 6 di Oktober, 2016. Participantenan ta wordo invita, particularmente e atletanan di Cross Fit, e competencia aki ta un demostrashon di musculo y forsa. Boso por spera di wak trekmento di Truck, coremento di tire, bari y hisamento di peso. Pueblo tin un otro reto, cu ta ensera para riba un pia riba un palo pa mas tempo posibel. Participantenan por registra riba nos side pa solamente AWG 5,– (esaki lo bai completamente pa SABA) cu chens di cai den premionan grandioso., e competencia lo tuma luga entre 7 cu 8 pm. Riba e anochi di e homber di mas fuerte, lo tin como entretenimiento DJ y MC. Di e 20 participante di musculo, 10 lo pasa pe gran final cu lo tuma luga riba diadumingo 9 di Oktober entre 4 y 8 pm. E ganador absoluto lo haja un pasashi ida y vuelta pa Miami cortesia di Insel Air y pa e runners-up tambe lo tin tremendo premio. ‘N Fuzion lo ta e banda cu lo ta animando e diadumingo aki for di 8-11 pm. Riba e segundo weekend tambe lo tin actividad pa tur mucha cuminsando for di merdia te cu 6 pm, tambe un Old-timer show di 3-9 pm. DJ y MC tambe lo tey. Lo tin Shoarma stand cu sate y French fries y diferente cos di bebe cu lo juda pa kita tur hamber y sed; Fresh FM, Cool FM y Power FM lo ta e radionan cu lo zorg pa cover e evenemento. E sponser di mas grandi di e actividad di Cafe the Plaza ta Balashi Beer. Riba luna di Oktober ta bai tin weganan di raspa y gana cu chens di gana hopi premio, entre otro cahanan di Balashi, Chill, gift certificates, lunch y dinner certificates, pasashi y hopi mas. Pa cada AWG 25,– of mas cu bo gasta ta dunabo chens di gana premio. Di 12-19 di Oktober tur hende ta haja 25% di descuento riba nan recibo di cuminda, tambe lo ta bai tin musica en bibo tur anochi pa deileita tur hende presente riba luna di Oktober. Un contest di canto lo tuma luga entre e café team di e anochi. E ganador di e contest aki lo risibi premio for di Titos Vodka y tambe for di Balashi y Chill. Sponsernan di e luna di aniversario di Café the Plaza ta Balashi Beer, Chill, Insel Air, Aruba Wine and Dine, Pepia Est, Renaissance Marketplace, Okeanos Spa, Renaissance Resort, Twist of Favors, Travel Store Aruba, Aruba Medical Assistance y ASD.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
KRALENDIJK – Lider di frakshon di Partido UPB den Konseho Insular Dra. Esther Bernabela ta lamentá ku gezaghèber no tabata presente den e reunion di Komishon Fiho di Covid-19 siman pasá. Mi ta komprondé bèrdat mirando e situashon aktual, ku gezaghèber tin ku atendé rueda di prensa pa informá komunidat. Loke mi no ta komprondé, momentu ku a hasi e yamada pa e enkuentro ku prensa, tabatin sufisiente tempu pa por a plania sea rueda di prensa promé ku reunion di Konseho Insular òf despues di e enkuentro ku prensa, tene e reunion di Konseho Insular. Tur e treinen ku nos a haña, mi ta sinta aki awor ku un klap loke mi ta eksperensia. Tur loke nos a siña kon pa komuniká a bai pèrdí. Mi ta komprondé ku tin hopi trabou, sinembargo e hende ku tin hopi trabou ta den kuido. Ami ta un di nan i mi ta yen yen di trabou sin sa kon kontinuá. Henter dia na telefon pasobra hende no por bishita mi klínika. P’ami e reunion aki ta hopi importante pasobra e preshon riba kuido ta inmenso. Por a mandami un karta pa informá. Despensámi pero asin’aki mi no ke ta tratá. Nos ta pasando den krísis pero nos ta representante di pueblo. Nos ta skohe i mi ta haña ku a pone nos un kantu. Sigur nos no ta mas ku niun hende, sinembargo echo ku nos ta skoh’é, nos tin un responsabilidat pa e pueblo. Dikon ta awor numa a tuma nota ku tin tiki resultado pa e bakunashon? Dikon? Ta e kosnan aki ta pone ku pueblo no ta tuma e desishon ku ta ferwagt di nan. No tin sufisiente informashon. No tin klaridat. Mi ta hopi lamentá ku esaki. Resientemente mi a papia ku gezaghèber Edison Rijna i no por a premirá ku e situashon lo a bira manera e ta awor. Nos no por reuní den sala di reunion pasobra gezaghèber no ta presente. Hendenan ta puntrami; kiko mester hasi pa dia 17 ku tin elekshon. Kon esaki mester sosodé? Ami ta keda para riba ku mi ta lamentá inmensamente. Tin algu hopi serio ta sosodiendo aktualmente. Si e reunion di komishon di CoViD-19, si no tuma esaki na serio, nos tin problema serio. P’ami e ta hopi malu, no ta duna informashon sufisiente. Ta hasi otro kos i no duna informashon. Un da nos a keda komo konseho? Mi ta spera loke a keda bisa awe, esta nos desgustu i mi ta keda para riba i ta lamantá i ta sinti ku ta falta di rèspèt loke a sosodé pa e lidernan di frakshon ku ta den komishon figo di CoViD-19 “, Esther Bernabela di UPB a bisa.
E dianan aki kasonan di hende infektá ku CoViD-19 ta subi ku un average di 20 pa 30 pa dia. Hopi pregunta ta bin dilanti for di komunidat serka nos. Esaki ta loke lider di frakshon di partido MPB, Elvis Tjin-Asjoe a bisa resientemente, momentu gezaghèber Rijna no tabata presente pa e reunion di Konseho Insular. “Pa e motibu aki nos a kere tabatin un mensahe tokante e reunion. Ta bon pa splika ken ta manda den e reunion di Konseho Insular. Nos ta representante di pueblo sinembargo solamente sierto momentu. Sigur mi ta lamentá nos komo komishon pa por a tende di gezaghèber puntonan importante. Tambe tin reunion di Tweede Kamer na kaminda i e pregunta lo ta; nos òf pueblo ta bai vota òf ta reuda di prensa lo bai vota. E forma ku nos ta atendé ku reunion, nos a haña treinen pa esaki i ta bon pa sinta na mesa pa trata otro ku mas rèspèt. No ta importá ku tin 2 kos importante pa atendé, sinembargo un mas ku e otro. Un órgano ta mir’é pa motibu di lei, nan tin mando, sinembargo ta posibel pa informá nos kiko ta sosodiendo. E rèspèt mester keda. Gezaghèber semper mester aktua ku rèspèt. Pueblo ke tende kon nos komo gobernante ta mira sierto kosnan”,Elvis Tjin-Asjoe a bisa.
Konsehal Daisy Coffie a bisa ku ta lástima ku gezaghèber Edison Rijna no ta presente durante reunion. Ta lamentá ku nos ta sinta ku e komishon di CoViD-19 ta atendé e situashon ku a oumentá drástikamente, el a bisa. “Awor parse tambe ku tin e variante Britániko aparentemente na Boneiru. E prekupashon ku ta reina den pueblo ta aun mas grandi. Hopi hende no ta tendiendo nada i ta hopi prekupá kon ta bai sigui. Nos tabata deseá pa tende di EBT i gezaghèber, loke ta sosodé i kon ta bai sigui. Esei ta bon pa nos tambe por a hasi pregunta ku nos tin i ku hendenan a pidi nos, pa trese dilanti den reunion di CoViD-19. Lástima ku gezaghèber no ta presente. Nos a palabra komo Raad ku gezaghèber, ku nos ta haña informashon promé ku sali pafó ku sierto desishon. Mi ta komprondé ku ta EBT ta na mando i p’esei ta pensa nos no mester sa kos adelantá. Sinembargo komo representá te di pueblo, ta interesante pa nos sa kiko ta pasando. Awor nos ta sinta den un reunion i gezaghèber ta papia aya banda. P’ami loke a sosodé ta algu inakseptabel”, lider di frakshon Daisy Coffie a bisa.


text:
Un total di 30 mucha a participa na e campamento di innovacion den un siman di vakantie
Dialuna mainta a cuminsa e Innovation Camp organisa pa FUTURA. Prome Minister tawata presente na e apertura di e campamento.
Desde cu a cuminsa goberna na 2017, Gabinete Wever-Croes I a pone innovacion ‘front and central’ den su maneho y a purba di tur forma pa nos muchanan bin den contacto cu kico ta innovacion. Hunto cu FUTURA, Gobierno a organisa diferente camp prome cu Covid pero lamentablemente durante Covid mester a stop.
“Awe mi ta contento di mira cu e ekipo tremendo aki di FUTURA a logra toch pa pone un camp riba pia un biaha mas pa trece nos muchanan den e mundo di innovacion. Un total di 30 mucha a participa na e campamento di innovacion kendenan ta hopi contento y entusiasma pa siña cosnan nobo”, Prome Minister Evelyn Wever-Croes a duna di conoce.
Den su discurso cortico na e evento, Prome Minister a expresa cu mundo ta cambiando hopi lihe y loke nos ta siñando nos muchanan awendia na scol no ta suficiente pa mayan nan ta ekipa como adulto. E trabou cu nan ta prepara pe pa mayan, ora nan tin cu haña trabou ta ful diferente y p’esey e programa agresivo di innovacion ta pa e muchanan por ta den contacto cu diferente cos, pa asina nan pensa riba cosnan diferente pa nan por ta exitoso den futuro.
“E muchanan ta cu un siman di vakantie y nan ta pasando un momento hopi bon na e camp. Cosnan cu nan ta gusta cu ta tur loke tin di haber cu tablet, cu computer pero tambe otro cosnan interesante. Mi gradici y felicita e ekipo di FUTURA pa organisa e Innovation Camp aki. Danki special tambe na e mayornan pa confia nos cu boso yiunan y asina poco poco nos ta construi e fundeshi pa futuro di e muchanan aki”, Prome Minister a expresa.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Nos ta anuncia fayecimento di:
Catharina Bernadetta Dijkhoff
“Ina”
*13-02-1942 – †01-10-2021
Esposa; †Dominico Geerman
Na nomber di su:
Yiunan: Jenny Geerman y Marisol
Gino Geerman
Nietonan: Dennis Geerman
Janneree Geerman y famia
Jezebel Geerman y famia
Ichmin Franken y famia
Ezechiel Falconi
Salvio Geerman y famia
Carlos Werleman y famia
Aubee Geerman
10 Bisanieto
Rumannan: Aida y Juan Tromp y famia
†Olivia y Juan Dijkhoff y famia
†Mario Dijkhoff y famia
Na tur nos famia cu ta mucho hopi pa menciona.
Persona hopi serca: Magaly Werleman
Demas famia: Geerman, Dijkhoff, Tromp, Donata, Erasmus, Ruiz, Quant, Jacobs, Gomez, Kransen, Wolters, Werleman, Odor, Rivero, Ridderstap, Falconi y demas famia na Curacao y Hulanda.
Ta invita pa e acto di despedida cu lo tuma lugar diasabra 16 di october 2021 di 9’or pa 11’or di mainta na Aurora Funeral Home.
Si nos por a lubida un persona of famia den nos tristeza, nos ta pidi nos disculpa.
Famia ta desea di expresa su gratitude na tur e dokter y nursenan envolvi. Danki


text:
Mi compromiso ta cu bo: "Pueblo di Aruba. Mi lo traha incansable pa logra justicia social y hisa calidad di bida di nos ciudadanonan"
Mervin Wyatt-Ras
Mervin tabata parlamentario (2001-2021),
e prome Presidente di Parlamento Femenino (2005-2009 y di 2016-2017)
y Parlamentario Independiente (2010-2013).
Mervin a traha riba diferente ley di iniciativa, cualnan a ser aproba unanimamente den Parlamento: cambio di Codigo Penal pa castigonan mas halto pa abuso sexual di menor y hende muher, e Ley di Stalking, e Ley pa hisa e Verlof di Embaraso y Parto cu e oportunidad pa e mama por duna pecho of kolf na trabou y Ley di Ombudsman, hunto cu otro coleganan.
Plan di enfoque agricultura Nos ta den un situacion di pandemia, un situacion dificil pa n
Fuente: facebook.com


text:
Skolnan ta sera algun dia pa por prepará miho pa coronavírùs.
Skolnan ta sera algun dia pa por prepará miho pa coronavírùs.
Geplaatst op 15 March 2020 dor di Ministerio Enseñansa, Siensia, Kultura & Deporte
Willemstad – Pa por tuma medida di prekoushon kontra di coronavírùs, skolnan básiko i avansá na Kòrsou ta sera por lo pronto pa algun dia, pa asina prepara e skolnan kontra di e menasa di coronavírùs. Pa motibu ku tin hopi pregunta tokante e desishon aki di Gobièrnu konhuntu ku direktivanan di skol, tin e siguiente informashon.
Kiko ta desishon di Gobièrnu di Kòrsou pa ku seramentu di skolnan relashoná ku corona vírùs?
Riba 15 di mart 2020, Gobiernu a disidí ku:
- Lo sera tur skol parsialmente pa 1 siman (5 dia di trabou) entrante djamars 17 di mart te ku djaluna 23 di mart komo medida di prekoushon.
- E desishon aki ta konta pa enseñansa di fundeshi i sekundario (avansá) , inkluso skolnan privá. E no ta konta pa enseñansa superior (universitario) ku ta keda enkurashá pa tuma medidanan di prekoushon nesesario. E ta konta pa krèshnan tambe. Den kaso di eksepshon pa krèshnan, mester den konsulta ku Ministerio di Enseñansa.
- Na e momentunan aki no tin indikashon ku e riesgo di kontaminashon di coronavírùs pa Kòrsou ta haltu i e virùs NO a plama riba Kòrsou. A tuma e desishon di sera skol komo un medida di prekoushon, NO paso riesgo a subi drástikamente, pero pa duna skolnan tempu pa halsa e nivel di protekshon higieníko i pa ta mihó prepará.
- P’esei tambe a tuma e desishon pa sera parsial. Gruponan i studiantenan ku tin ku prepara pa prueba di EFO (grupo 8) òf èksamen na skol avansá ta ekskluí for di esaki, pa evitá lo kai atras i por sufri konsekuensianan desproporshonal riba termino largu. E riesgo di kontaminashon di coronavírùs pa Kòrsou no ta asina haltu na e momentunan aki, ku no por responsabilisá e efekto desproporshonal riba studiantenan ku mester pasa èksamen òf otro pruebanan.
- Pa direktivanan i maestronan esei ta nífika ku nan mester ta disponibel na tur momentu. Esei por nifiká ku ta kontinuá ku sierto trabounan di forma adaptá p’asina fasilitá mas tantu ku ta posibel ku e impakto riba enseñansa ta minimal i ku skolnan i maestronan mes lo usa e tempu pa ta mihó prepará pa tur posibel senario. Tur personal mester keda na disposishon i lo risibí instrukshon di kabes di skol, lo kual por inkluí instrukshon pa tei fisikamente presente na skol (por ehempel pa reunion di preparashon of evaluashon).
- Lo evaluá e desishon aki riba djaweps 19 di mart. Si ta nesesario Gobièrnu di Kòrsou lo anunsiá kualke desishon nobo basá riba e último desaroyonan i e nesesidat pa sigui òf amplia e medida.
Dikon a sera skolnan for di djamars pa studiantenan?
Na e momentunan aki no tin indikashon ku e riesgo di kontaminashon di coronavírùs pa Kòrsou ta haltu i e virùs NO a plama riba Kòrsou. Basá riba e echo ei, por tuma e desishon ku ta sera skolnan den tempu i no di inmediato entrante djaluna. Tambe por sera skolnan parsialmente, ku eksepshon di gruponan di prueba di EFO (grupo 8) òf èksamen na skol avansá. E rason prinsipal pa sera skolnan ta komo un medida di prekoushon, pa duna tempu i espasio dor di baha e aglomerashon di studiante i personanan, p’asina skolnan por ta mihó prepará pa e medidanan di higiena. Riba djaluna e skolnan lo sigui normal p’asina por hasi preparashonnan nesesario i duna informashon na nan mes personal i na mayornan.
Dikon a sera skolnan parsial i no kompletu?
Na e momentunan aki no tin indikashon ku e riesgo di kontaminashon di coronavírùs pa Kòrsou ta haltu i e virùs NO a plama riba Kòrsou. Basá riba e echo ei, por tuma un desishon ku ta sera skolnan parsialmente, ku eksepshon di gruponan di prueba di EFO (grupo 8) òf èksamen na skol avansá. Gruponan i studiantenan ku tin ku prepara pa prueba di EFO (grupo 8) òf èksamen na skol avansá ta ekskluí for di esaki, pa evitá nan lo kai atras i por sufri konsekuensianan desproporshonal riba termino largu. A tuma e desishon aki mirando ku e riesgo di kontaminashon di coronavírùs pa Kòrsou no ta asina haltu ku por responsabilisá e efekto desproporshonal riba studiantenan ku mester pasa prueba di EFO na skol di fundeshi òf èksamen na skolnan avansá.
Kiko seramentu di skol ta nifiká pa direktiva i maestronan di skol?
A tuma e desishon di sera skol komo un medida di prekoushon, pero e situashon di riesgo médiko no ta alarmante na e momentunan aki. No tin indikashon ku e riesgo di kontaminashon di coronavírùs na Kòrsou a oumentá. E rason prinsipal pa sera skolnan ta komo un medida di prekoushon, pa duna tempu i espasio dor di baha e aglomerashon di studiante i personanan p’asina skolnan por ta mihó prepará i pa halsa e nivel di protekshon higieniko.
Pa direktivanan i maestronan esei ta nífika ku nan mester ta disponibel na tur momentu. Esei por nifiká ku ta kontinuá ku sierto trabounan di forma adaptá p’asina fasilitá mas tantu ku ta posibel ku e impakto riba enseñansa ta minimal i ku skolnan i maestronan mes lo usa e tempu pa ta mihó prepará pa tur posibel senario. Tur personal mester keda na disposishon i lo risibí instrukshon di kabes di skol, lo kual por inkluí instrukshon pa tei fisikamente presente na skol (por ehempel pa reunion di preparashon of evaluashon).
Kiko ta bai pasa despues di un (1) siman ku skolnan ta será?
Djaweps 19 di mart lo evaluá e desishon relashoná ku seramentu parsial di skolnan. Si ta nesesario Gobièrnu di Kòrsou lo anunsiá kualke desishon nobo basá riba e último desaroyonan i e nesesidat pa sigui òf amplia e medida.
Pa mas informashon por tuma kontakto via:
WhatsApp 564 0440
Email: owcs.communicatie@gobiernu.cw


text:
Museo Arkeologico Nacional di Aruba a organisa: Seminario Isleñonan na Timon cual ta co-produccion di solucion sostenibel pa retonan climatico den islanan Caribe Hulandes
Museo Arkeologico Nacional di Aruba a organisa:
Seminario Isleñonan na Timon cual ta co-produccion di solucion sostenibel pa retonan climatico den islanan Caribe Hulandes
Oranjestad – Recientemente a tuma luga na Museo Arkeologico Nacional di Aruba (MANA) un seminario tocante di co-produccion di solucion sostenibel pa retonan climatico den islanan Caribe Hulandes. E seminario aki tabata inicialmente titula Island(er)s Under Threat. Despues di a bishita e islanan di Caribe Hulandes, prome cu a yega Aruba, e inicadornan a realisa cu e titulo no tabata cuadra cu e capacidad di e populacionan di Caribe pa anda cu retonan climatico y desasternan natural. E feedback haya riba e diferente islanan di Caribe Hulandes a haci cu e organisadornan a realisa cu e isleñonan semper a tuma rienda y a supera e obstaculonan cu nan tabata encontra y tabata tuma accionnan pa asina sigui bay dilanti. Pesey nan a cambia e titulo pa ‘ Isleñonan na Timon’ loke ta cubri e forma con poblacionan di islanan di Caribe Hulandes ta tuma rienda y supera e retonan cu ta pasa den nan bida.
E seminario aki a ser coordina y organisa door di MANA riba peticion di Profesor Corinne Hofman, ‘Professor of Caribbean Archaeology’ na Universidad di Leiden y Dr. Francio Guadeloupe ‘Senior Researcher & Lecturer’ na Universidad di Amsterdam & Koninklijk Instituut voor Taal-, Land- en Volkenkunde. Profesor Corinne Hofman y Dr. Francio Guadeloupe a organisa e seminario na e otro islanan di Caribe Hulandes y siman pasa a lidera e seminario na Aruba.
Mecos cu na e otro islanan di Caribe Hulandes e seminario tabata tin como meta pa haya informacion di GO’s NGO’s y publico en general tocante preocupacionan y ideanan relaciona cu adaptacion social door di cambio di clima, su efectonan pa cu nos isla y e forma con lo por atende cu e retonan aki.
Sr. Pancho Geerman, director ad interim di MANA a dirigi algun palabra durante apertura di e seminario na nomber di Minister di Cultura. Ela subraya cu e region Caribense mester ta central den debatenan tocante e vulnerabilidad di clima, ya cu e islanan den Caribe ta confronta subida di nivel di lama, tormenta, erosion na costa y degradacion desde cu e islanan a wordo habita 7.800 pa 4.000 aña pasa. E efectonan menciona di cambio door di naturalesa tin un impacto riba e condicion di biba di e habitantenan di e islanan y tambe riba e preservacion di patrimonio cultural y natural.
E iniciativa di e academiconan Hulandes hunto cu organisacionnan y academiconan den region Caribe ta un ehempel di un berdadero colaboracion den Reino Hulandes. E prome propuesta di proyecto di dr. Hofmann y Dr. Guadalupe lo yuda nos isla hopi. Sr.Geerman a enfatisa cu e seminario aki tambe ta un oportunidad pa fortalece e colaboracion den Reino. Na nomber di Minister di Cultura, sr. Geerman a desea tur presente un encuentro fructifero y cu hunto e participantenan por contribui na solucionnan sostenibel pa anda cu cambio di clima.
Durante e seminario Corinne Hofman y Dr Francio a presenta nan puntonan di investigacion y alabes a ricibi comentario y a interactua cu participantenan pa asina por adapta y formula nan preguntanan di investigacion a base di locual ta ser considera di vital importancia pa nos Pais Aruba.
E seminario a ser bon atendi y e participantenan a provee hopi informacion y ideanan valioso cual a duna e presentadornan un bon bista di e preocupacion. E seminario tabata un exito y awor Professor Hofman y Dr Guadeloupe lo incorpora e informacion obteni di e participantenan den nan proposicion pa asina sigui pa e di dos rond di e proceso di selecion di e Organisacion Hulandes di Sciencia (NWO) relaciona cu investigacion Caribense multidisciplinario


text:
WILLEMSTAD.- Ayera tardi e namorada di un dje sospechosonan prinsipal den kaso asesinato di lider polítiko di Pueblo Soberano, Helmin Wiels, a yega Kòrsou. Ta trata di e muhé di inisial D.A.C.M. di 32 aña, ku a yega ayera tardi riba buelo di KLM for di Ulanda.
Segun fiskal Guiano Schoop, D. M. ta ser sospechá di labamentu di plaka en konekshon ku kaso di asesinato di Helmin Wiels dia 5 mei 2013. No a spesifiká den kua kaso, si ta trata den esun Magnus òf Maximus. Pero si a bisa ku e ta sospechoso den e kaso aki. Dos siman pasá D.M. a keda detené na Ulanda.
D. ta namorada di e sospechoso Luigi Florentina alias Pretu, na momentu el a fayesé. Pretu (defuntu) tabata un dje sospechosonan masha importante den e kaso aki, yakutaeabuskaeasesino i tambe shofùr di outo pa por a bai te Marie Pampoen pa a likidá e lider polítiko.
Pretu tambe t’esun ku a risibí sèn pa paga esnan ku a mata Wiels. Sinembargo awe Pretu no tei (a hañ’é morto den su sèl na Barber), pa por aklará kon tur kos a bai. A keda su amigu Burney “Nini” Fonseca, kende no ta dunando niun deklarashon di ken a paga òf no. Nini a nenga e akusashon i ta mantené su mes riba su derecho di keda ketu.
Ta konsiderá Nini tambe komo e persona ku a buska hende pa likidá Helmin Wiels i na su turno el a buska Pretu. Nini lo t’esun kuahañasèniaduna Pretu e sèn p’e pagonan di e trabou ku a tuma lugá.
Sinembargo tabatin rabiamentu den esnan ku a ehekutá e asesinato, pasobra finalmente no a paga e suma kompleto na nan.
Un rekuento di e kaso: Na momentu ku e investigashon a inisiá 5 mei 2013 dia di e asesinato, no a dura mashá ku 15 di yüni 2013 a detené Pretu di 26 aña na Zoetermeer. Dos dia despues, esta 17 yüni 2013, Pretu ta yega Kòrsou abordo di KLM. Mesora ta pasa den su periodo di detenshon.
Su defensor mr. Vaders sigur na algun okashon a hasi petishon pa por a suspendé detenshon di Pretu, pero esaki ta keda rechasá manera dia 23 yüli 2013, 6 ougùstùs 2013.
For di yegada di Pretu el a keda será na Kazèrne na Suffisant bou di régimen pisá di militarnan pafó i tambe paden.
Den komienso di sèptèmber 2013 Pretu komo sospechoso den e kaso no tabata kier a keda será mas den e kamber na kazèrne. E ta konsiderá ku su detenshon den kazèrne lo tabata algu inhumano. P’esei riba su insistensia a traslad’é pa e sèlnan na warda di polis Barber. Pero no a dura muchu ku a bin haña Pretu kologá den su sèl na Barber, dia 6 sèptèmber 2013, 23:15. Dia 13 sèptèmber 2013 a baha e kaso di Pretu for di “ròl” di korte.
E kaso Magnus ta enserá esnan ku a ehekutá e asesinato di Wiels. Maximus ta enserá esnan ku a risibí sèn serka e intelektualnan i e intelektualnan mes, pa asesinato di Wiels.
Den luna di ougùstùs próksimo, Nini mester presentá pa kaso Maximus den sala di korte.
Bron: Extra


text:
Piedra ta konta kuenta na Kòrsou, Boneiru i Aruba
Seri di Herensia Kultural
E habitantenan original di Kòrsou, Boneiru i Aruba, esta indjannan, no tabata konosé uso di metal.
Nan a haña nan ta usa piedra natural, ku naturalesa a brinda, pa traha hopi di nan hèrmèntnan pa uso di tur dia. Kòrsou, pero tambe su dos bisiñanan Aruba i Boneiru, konosé un gran variedat di piedra di den naturalesa na e islanan akí. Ki sorto di piedra e indjannan di e tempu ayá a usa presis, nan tabatin preferensia pa sierto sorto di piedra i di unda nan a saka nan? Ta di e islanan mes nan tabata òf di fuentenan mas leu? Tur esakinan ta pregunta ku durante luna pasá a okupá mente di e arkeólogo Sebastiaan Knippenberg di Universidat di Leiden, komo parti di un biahe di estudio ku el a hasi na e islanan ABC.
Pa el a haña kontesta riba tur e preguntanan akí, Sebastian a studia e kolekshonnan di arkeologia na tur e tres islanan ABC. Ta trata di kolekshon ku su predesesornan a koba saka aki den kurso di añanan. Ademas el a studia tambe na unda eksaktamente tin e diferente sortonan di piedra adekuá den naturalesa na e tres islanan.
Indjannan tabata sumamente eksigente den skohementu di piedra i nan tabata usa diferente sorto ku vários meta. Por ehèmpel tur sorto di variante di piedra chikí lizu tabata sirbi di materia prima pa traha hèrment pa kòrta, raspa i bora. Piedra chikí lizu, den boka di pueblo yamá tambe piedra di kandela, ta formá di pipita masha fini, pero nan ta tambe sorto di piedra mashá duru ku lo por kompará un poko ku glas. Nan ta sumamente adekuá pa traha hèrmènt skèrpi kuné. Debí na nan struktura formá di pipita masha fini, por traha bon ku nan i kaminda kibra o kòrta nan, ta keda un rant skèrpi. Kompará esaki ku ora bo kibra glas; na e rantnan bo por kòrta bo dede mal kortá. Piedra di kandela tin e bentaha ku e ta mas duru ku glas, ke men ku e ta mas duradero.
Durante ekskavashonnan na sitionan indjan ta haña basta kantidat di piedra di kandela. Hopi di e material ei ta konsistí di loke sobra ora kaba traha e hèrmèntnan. Ademas ta haña na e lugánan ei e hèrmèntnan mes tambe. Mayoria di nan hende no por rekonosé asina fásil. Ta simplemente splenter ku a bula for di un piesa mas grandi, esta e kurason mes di e opheto. Na hulandes arkeólogonan ta yama nan ‘afslagen’. Hopi di e splenternan ei sa tin un rant ku por usa. Ta ora usa un lupa òf bou di un mikroskop por mira klaramente ku algun di e splenternan akí ta gastá pasobra a usa nan, ke men ku nan ta berdadero hèrmènt.
Afortunadamente tin ademas hèrmènt ku ta fásil pa rekonosé. Esakinan ta e pidanan ku indjannan a usa pa traha ku mashá presishon rant di sierto forma, hasi nan di tal manera adekuá pa funshonnan spesífiko. Bor ta e ehèmpel di mas bunita ku tin.
Mayoria di nan no ta ni 2 cm sikiera, pero nan tin sí un punta mashá bunita labrá. A fiha nan na un palu, di moda ku ta fásil pa drei nan durante uso. Awor, despues di a studia e kolekshonnan, a resultá ku indjannan na e tres islanan no a usa e mes sorto di piedra chikí lizu. Den naturalesa na Kòrsou i Boneiru ta topa piedra chikí lizu na vários lugá. Na tur e dos islanan e piedranan chikí lizu akí ta parse otro mashá i ta topa nan na sitionan geológikamente komparabel. Esunnan shinishi skur te kasi pretu, pero tambe nan variantenan kòrá tin na mas abundansia. Na Kòrsou ta topa nan por ehèmpel den Christoffel park, pero tambe na Ronde Klip; na Boneiru na Washington-Slagbaai park i na e parti nòrt di Kralendijk den besindario di Seru Largu. Un komparashon minusioso di e material di e kolekshonnan arkeológiko i e lugánan ku ta topa nan den naturalesa, a indiká ku na tur e dos islanan indjannan a kolektá solamente e materialnan lokal, loke klaro no ta asina asombroso. A resultá tambe ku indjannan na Boneiru a usa e piedranan chikí lizu di Seru Largu. E piedranan akí ta di un kalidat mas haltu i ta aya so tin nan.
Na Kòrsou den naturalesa no ta topa tipo di piedra chikí lizu komparabel ku esunnan di Boneiru.
Na Aruba e situashon ta totalmente otro. Naturalesa no konosé e piedranan ku ta parse piedra di kandela, loke sí ta topa aya na vários sitio ta kuarso blanku. Aunke e kuarso akí ta duru, e no ta adekuá pa traha kuné. Esei indjannan tambe a komprendé, i no ta topa esaki mashá den e kolekshonnan. E material ku mas a usa na Aruba ta un piedra chikí lizu transparente, hopi biaha yamá tambe kalsedonia. Kalsedonia no ta parse e piedranan chikí lizu ku ta topa na Kòrsou i Boneiru, ke men ta di un otro kaminda a trese nan. Probablemente ta di Península di Paraguaná na Kosta Firme di Venezuela ku ta serka ei. Ta posibel ku e komunidat indjan di Aruba i esun di Paraguaná tabata hasi negoshi ku otro, pero no por ekskluí ku indjannan di Aruba a nabegá nan mes bai te na e fuentenan pa bai buska e material.
Banda di e piedranan chikí lizu indjannan a usa un kantidat grandi di otro tipo di piedra. Tabata usa piedra gròf, hopi biaha piedra di santu, pa sleip, skür òf pa mula esakinan pa meskla ku alimento i otro produktonan vegetal. A usa diferente piedra volkániko komo piedra pa bati kuné; ta e ekivalente prehistóriko di nos martin. A kolekshoná e variantenan hopi biaha pretu di e sorto di piedranan ei, yamá diabas òf dolorit, pa traha hacha di nan. E hèrmènt akí nos ta topa denter di e kolonianan di e periodo serámiko, esaki ta e periodo for di tempu ku indjanan a kuminsá dediká nan na agrikultura. Pa a traha nan bibienda di palu i pa nan a prepará tera pa ehersé agrikultura mester a kap hopi palu. Eseinan ta pues hèrmèntnan ku regularmente hende ta topa kaminda ta ekskavá. Ku e meta akí a skohe spesífikamente piedra volkániko, pasobra e tipo di material akí, ademas di ta basta duru, ta prinsipalmente tambe resistente kontra shòk, muchu mas ku piedra chikí lizu. E sorto di piedra volkániko fini ei tin muchu ménos tendensia di kibra, e ta mas ‘tai’ manera hopi biaha arkeólogonan ta bisa. Ta di komprendé ku ta un karakterístika agradabel ora ta trata di hèrmènt, ku kua ta bati ku forsa, manera den kaso di hacha. Un material ku pa loke ta e tai i tambe e duru ku e ta, ta surpasá un piedra volkániko asina, ta ‘yade’, e piedra presioso bèrdè, prosedente prinsipalmente di Asia i Sentro-Amérika i ku ta konosí pa e tantísimo prenda i otro ophetonan partikular ku te ainda ta traha di nan. Promé ku metal a drenta komo opheto di uso, e piedra yade tabata mashá solisitá pa traha hacha kuné. A pesar ku fuentenan di yade ta skars, hende ta topa e ophetonan akí sparsí riba teritorionan ekstenso i por konstatá ku hopi tempu atras tabatin un komèrsio floresiente di e material akí.
A topa na e diferente sitionan ku a koba, tantu na Kòrsou komo na Boneiru, algun fragmento di hacha, ku posiblemente ta trahá di yade. Ta di lamentá ku na e momento akí no por bisa ku ta asina ku sufisiente siguransa, pa motibu ku lo mester pasa e ophetonan pa un análisis kímiko, promé ku por ta sigur ku ta trata akí di yade. Ta asina ku ta eksistí hopi sorto di piedra bèrdè ku ta parse yade i ku wowo di hende no por distinguí un for di otro.
Tòg ta parse ku tin hopi chèns ku tin algun piesa di yade entre nan. Esakinan no ta di e islanan mes, sino prosedente di fuentenan situá mas leu. Posiblemente di Colombia, kaminda supuestamente ta topa e material akí den naturalesa. Sin embargo no por ekskluí di antemano ku e material akí por a bini di Cuba, Repúblika Dominikana òf asta di Guatemala. Aya tin fuente di un variante spesífiko di yade, ku a usa hopi na Sentro-Amérika i na Antianan Chikí nòrt.
Presensia di yade na e islanan ABC ta proba di tur manera ku e komunidatnan indjan akí tabata forma parti di retnan sosial ekstenso i ku nan tabatin material sumamente eksótiko na nan disposishon. Mester tabata pa e komunidatnan akí ophetonan sumamente balioso. No mester mira esaki solamente desde un punto di bista funshonal i estétiko, sino mester konsiderá tambe ku e karakter eksótiko sigur a kontribuí. Por kompará esaki ku uso i konsumo awendia di produktonan eksótiko manera shampaña. Ta kustumber ku fransesnan ta bebe shampaña regularmente pa biña na kualke okashon festivo. Sin embargo, mas leu bo yega for di Fransha, mas importante e okashon ta bira i mas ta konsiderá bebementu di shampaña komo símbolo di un nivel sosial haltu.
Teksto i portrèt: Sebastiaan Knippenberg /NAAM